
 讚讗讬转 诇讬讛 专讜讜讞讗: 驻专砖讛 讙讚讜诇讛 拽讜专讬谉 讗讜转讛 讘砖谞讬诐 讘砖讞专讬转 讜讘诪讜住祝 讜讘诪谞讞讛 拽讜专讬谉 注诇 驻讬讛谉 讻讜': 讗讬讘注讬讗 诇讛讜 讛讬讻讬 拽讗诪专 讘砖讞专讬转 讜讘诪讜住祝 拽讜专讬谉 讗讜转讛 讘住驻专 讜讘诪谞讞讛 拽讜专讬谉 讗讜转讛 注诇 驻讛 讻拽讜专讬谉 讗转 砖诪注 讗讜 讚诇诪讗 讛讻讬 拽转谞讬 讘砖讞专讬转 拽讜专讬谉 讗讜转讛 讘住驻专 讜讘诪讜住祝 讜讘诪谞讞讛 拽讜专讬谉 讗讜转讛 注诇 驻讛 讻拽讜专讬谉 讗转 砖诪注 转讗 砖诪注 讚转谞讬讗 讘砖讞专讬转 讜讘诪讜住祝 谞讻谞住讬谉 诇讘讬转 讛讻谞住转 讜拽讜专讬谉 讻讚专讱 砖拽讜专讬谉 讻诇 讛砖谞讛 讜讘诪谞讞讛 讬讞讬讚 拽讜专讗 讗讜转讛 注诇 驻讛 讗诪专 专' 讬讜住讬 讜讻讬 讬讞讬讚 讬讻讜诇 诇拽专讜转 讚讘专讬 转讜专讛 注诇 驻讛 讘爪讘讜专 讗诇讗 讻讜诇谉 谞讻谞住讬谉 讜拽讜专讬谉 讗讜转讛 注诇 驻讛 讻拽讜专讬谉 讗转 砖诪注: 讻诇 讬讜诐 砖讬砖 讘讜 讛诇诇 讗讬谉 讘讜 诪注诪讚 讻讜': 诪讛 讛驻专砖 讘讬谉 讝讛 诇讝讛 讛诇诇讜 讚讘专讬 转讜专讛 讜讛诇诇讜 讚讘专讬 住讜驻专讬诐: 讝诪谉 注爪讬 讻讛谞讬诐 讜讛注诐 讻讜': 转''专 诇诪讛 讛讜爪专讻讜 诇讜诪专 讝诪谉 注爪讬 讻讛谞讬诐 讜讛注诐 讗诪专讜 讻砖注诇讜 讘谞讬 讛讙讜诇讛 诇讗 诪爪讗讜 注爪讬诐 讘诇砖讻讛 讜注诪讚讜 讗诇讜 讜讛转谞讚讘讜 诪砖诇讛诐 讜讻讱 讛转谞讜 谞讘讬讗讬诐 砖讘讬谞讬讛谉 砖讗驻讬' 诇砖讻讛 诪诇讗讛 注爪讬诐 讬讛讬讜 讗诇讜 诪转谞讚讘讬谉 诪砖诇讛谉 砖谞讗诪专 {谞讞诪讬讛 讬-诇讛} 讜讛讙讜专诇讜转 讛驻诇谞讜 注诇 拽专讘谉 讛注爪讬诐 讛讻讛谞讬诐 讛诇讜讬诐 讜讛注诐 诇讛讘讬讗 诇讘讬转 讗诇讛讬谞讜 诇讘讬转 讗讘讜转讬谞讜 诇注转讬诐 诪讝讜诪谞讬诐 砖谞讛 讘砖谞讛 诇讘注专 注诇 诪讝讘讞 讛' 讗诇讛讬谞讜 讻讻转讜讘 讘转讜专讛: 讜注诪讛诐 讻讛谞讬诐 讜诇讜讬诐 讜讻诇 诪讬 讻讜': 转谞讜 专讘谞谉 诪讛 讛讬讜 讘谞讬 讙讜谞讘讬 注诇讬 讜讘谞讬 拽讜爪注讬 拽爪讬注讜转 讗诪专讜 驻注诐 讗讞转 讙讝专讛 讛诪诇讻讜转 讙讝讬专讛 注诇 讬砖专讗诇 砖诇讗 讬讘讬讗讜 注爪讬诐 诇诪注专讻讛 讜砖诇讗 讬讘讬讗讜 讘讻讜专讬诐 诇讬专讜砖诇讬诐 讜讛讜砖讬讘讜 驻专讜讝讚讗讜转 注诇 讛讚专讻讬诐 讻讚专讱 砖讛讜砖讬讘 讬专讘注诐 讘谉 谞讘讟 砖诇讗 讬注诇讜 讬砖专讗诇 诇专讙诇 诪讛 注砖讜 讻砖专讬谉 (砖讘讗讜转讜 讛讚讜专 讜讬专讗讬 讞讟讗) 讛讘讬讗讜 住诇讬 讘讻讜专讬诐 讜讞讬驻讜诐 讘拽爪讬注讜转 讜谞讟诇讜诐 讜注诇讬 注诇 讻转驻讬讛谉 讜讻讬讜谉 砖讛讙讬注讜 讗爪诇 驻专讜讝讚讗讜转 讗诪专讜 诇讛诐 诇讛讬讻谉 讗转诐 讛讜诇讻讬谉 讗讜诪专讬谉 诇讛诐 诇注砖讜转 砖谞讬 注讬讙讜诇讬 讚讘讬诇讛 讘诪讻转砖转 砖诇驻谞讬谞讜 讜讘注诇讬 砖注诇 讻转驻讬谞讜 讻讬讜谉 砖注讘专讜 诪讛谉 注讬讟专讜诐 讘住诇讬诐 讜讛讘讬讗讜诐 诇讬专讜砖诇讬诐 转谞讗 讛谉 讛谉 讘谞讬 住诇诪讗讬 讛谞转讜驻转讬 转''专 诪讛 讛谉 讘谞讬 住诇诪讗讬 讛谞转讜驻转讬 讗诪专讜 驻注诐 讗讞转 讙讝专讛 讛诪诇讻讜转 讙讝讬专讛 注诇 讬砖专讗诇 砖诇讗 讬讘讬讗讜 注爪讬诐 诇诪注专讻讛 讜讛讜砖讬讘讜 驻专讜讝讚讗讜转 注诇 讛讚专讻讬诐 讻讚专讱 砖讛讜砖讬讘 讬专讘注诐 讘谉 谞讘讟 注诇 讛讚专讻讬诐 砖诇讗 讬注诇讜 讬砖专讗诇 诇专讙诇 诪讛 注砖讜 讬专讗讬 讞讟讗 砖讘讗讜转讜 讛讚讜专 讛讘讬讗讜 讙讝讬专讬讛谉 讜注砖讜 住讜诇诪讜转 讜讛谞讬讞讜 注诇 讻转驻讬讛诐 讜讛诇讻讜 诇讛诐 讻讬讜谉 砖讛讙讬注讜 讗爪诇谉 讗诪专讜 诇讛诐 诇讛讬讻谉 讗转诐 讛讜诇讻讬谉 讗诪专讜 诇讛诐 诇讛讘讬讗 讙讜讝诇讜转 诪砖讜讘讱 砖诇驻谞讬谞讜 讜讘住讜诇诪讜转 砖注诇 讻转驻讬谞讜 讻讬讜谉 砖注讘专讜 诪讛谉 驻讬专拽讜诐 讜讛讘讬讗讜诐 讜讛注诇讜诐 诇讬专讜砖诇讬诐 讜注诇讬讛诐 讜注诇 讻讬讜爪讗 讘讛诐 讛讜讗 讗讜诪专 {诪砖诇讬 讬-讝} 讝讻专 爪讚讬拽 诇讘专讻讛 讜注诇 讬专讘注诐 讘谉 谞讘讟 讜讞讘专讬讜 谞讗诪专 讜砖诐 专砖注讬诐 讬专拽讘: 讘注砖专讬诐 讘讜 讘谞讬 驻讞转 诪讜讗讘 讘谉 讬讛讜讚讛: 转谞讗 讘谞讬 驻讞转 诪讜讗讘 讘谉 讬讛讜讚讛 讛谉 讛谉 讘谞讬 讚讜讚 讘谉 讬讛讜讚讛 讚讘专讬 专' 诪讗讬专 专讘讬 讬讜住讬 讗讜诪专 讛谉 讛谉 讘谞讬 讬讜讗讘 讘谉 爪专讜讬讛: 讘注砖专讬诐 讘讗诇讜诇 讘谞讬 注讚讬谉 讘谉 讬讛讜讚讛 讜讻讜': 转谞讜 专讘谞谉 讘谞讬 注讚讬谉 讘谉 讬讛讜讚讛 讛谉 讛谉 讘谞讬 讚讜讚 讘谉 讬讛讜讚讛 讚讘专讬 专讘讬 讬讛讜讚讛 专讘讬 讬讜住讬 讗讜诪专 讛谉 讛谉 讘谞讬 讬讜讗讘 讘谉 爪专讜讬讛: 讘讗讞讚 讘讟讘转 砖讘讜 讘谞讬 驻专注讜砖 砖谞讬讛 讻讜': 诪谞讬 诪转谞讬' 诇讗 专' 诪讗讬专 讜诇讗 专讘讬 讬讛讜讚讛 讜诇讗 专讘讬 讬讜住讬 讗讬 专''诪 诇讬转谞讬 砖讘讜 讘谞讬 讚讜讚 讘谉 讬讛讜讚讛 砖谞讬讛 讗讬 专讘讬 讬讛讜讚讛 诇讬转谞讬 砖讘讜 讘谞讬 讚讜讚 讘谉 讬讛讜讚讛 砖谞讬讛 讗讬 专讘讬 讬讜住讬 诇讬转谞讬 砖讘讜 讘谞讬 讬讜讗讘 讘谉 爪专讜讬讛 砖谞讬讛 诇注讜诇诐 专' 讬讜住讬 讜转专讬 转谞讗讬 讗诇讬讘讗 讚专' 讬讜住讬: 讘讗讞讚 讘讟讘转 诇讗 讛讬讛 讘讜 诪注诪讚 讻讜': 讗诪专 诇讬讛 诪专 拽砖讬砖讗 讘专讬讛 讚专讘 讞住讚讗 诇专讘 讗砖讬 

专砖"讬



 讚讗讬转 诇讬讛 专讜讜讞讗. 砖讬讻讜诇 诇拽专讜转 诪驻专砖讛 讗讞专转 讗讘诇 讛讻讗 诇讬转 诇讬讛 专讜讜讞讗 讚讛讗 诇讗 诪爪讬 诇诪讬拽专讬 讗诇讗 讘专讗砖讬转 讜讬讛讬 专拽讬注: 诪讛 讛驻专砖 讘讬谉 讝讛 诇讝讛. 诪讗讬 砖谞讗 讚拽专讘谉 注爪讬诐 讚讞讬 诪注诪讚 讚谞注讬诇讛 讜诪注诪讚 讚诪谞讞讛 诇讗 讚讞讬: 讛诇诇讜 讚讘专讬 转讜专讛. 诪谞讞讛 讻讚讗诪专讬' 讘讘专讻讜转 (讚祝 讻讜.) 讬爪讞拽 讗讘讬谞讜 转讬拽谉 转驻诇转 诪谞讞讛 砖谞讗诪专 讜讬爪讗 讬爪讞拽 诇砖讜讞 讘砖讚讛 诇驻谞讜转 注专讘 讜讚谞注讬诇讛 诪讚讘专讬 住讜驻专讬诐. 讜爪专讬讻讬谉 讞讬讝讜拽 诇讗 讙专住讬谞谉 讛讻讗: 注诪讚讜 讗诇讜. 讝诪谉 讚拽转谞讬 讘诪转谞讬' 讗讛讻讬 讛讜爪专讻讜 诇诪谞讜转 诪砖讜诐 讛讛讬讗 转拽谞讛 讚注讘讜讚 诇讛讜 讛谞讱 谞讘讬讗讬诐 讻讬 讛讬讻讬 讚诇讗 诇讬讚讞讬谞讛讜 诪讗转专讬讬讛讜: 驻专讜讝讚讗讜转. 砖讜诪专讬诐: 讘讻讜专讬诐. 讗讚诐 谞讻谞住 诇转讜讱 砖讚讛讜 讜专讜讗讛 讗砖讻讜诇 砖讘讬讻专 转讗谞讛 砖讘讬讻专讛 拽讜砖专 注诇讬讛 讙诪讬 讜注讜砖讛 讗讜转讛 讘讻讜专讬诐: 讘拽爪讬注讜转. 转讗谞讬诐 讬讘砖讬诐 讻讜转砖讬谉 讗讜转谉 讜注讜砖讬谉 诪讛谉 注讙讜诇讬谉: 讛''讙 讜讛注诇讬 注诇 讻转驻讬讛谉. (讘讜讻讬讗): 讘诪讻转砖转 砖诇驻谞讬谞讜. 砖讛讜讗 讘诪拽讜诐 讗讞专 诇驻谞讬 讘住诪讜讱 讜讝讛讜 讙讜谞讘讬 注诇讬 注诇 砖诐 砖诪转讙谞讘讬谉 诪谉 讛驻专讜讝讚讗讜转 注诇 注住拽讬 注诇讬: 讛谉 讛谉 讘谞讬 住诇诪讗讬 讛谞转讜驻转讬. 讻注讬谉 诪注砖讛 讝讛 注砖讜: 讛谉 讛谉 讘谞讬 讚讜讚 讘谉 讬讛讜讚讛. 讚讜讚 诪诇讱 讬砖专讗诇 讜讗讛讻讬 拽专讜 诇讬讛 驻讞转 诪讜讗讘 砖讘讗 诪专讜转 讛诪讜讗讘讬讛: 讬讜讗讘 讘谉 爪专讜讬讛. 砖讘讗 诪专讜转 讛诪讜讗讘讬讛 讻讬 爪专讜讬讛 讗诐 讬讜讗讘 讗讞讜转 讚讜讚 讛讬转讛 砖谞讗诪专 (讚讛''讗 讘) 讜讗讞讬讜转讬讛诐 爪专讜讬讛 讜讗讘讬讙讬诇: 讘谞讬 注讚讬谉 讛谉 讛谉 讘谞讬 讚讜讚. 诇讛讻讬 拽专讬 诇讬讛 讘住驻专 砖诪讜讗诇 (讘 讻讙) 注讚讬谞讜 讛注爪谞讬 砖讘砖注讛 砖注讜住拽 讘转讜专讛 诪注讚谉 注爪诪讜 讻转讜诇注转 讜讻砖讬讜爪讗 诇诪诇讞诪讛 诪转拽砖讛 讻注抓: 讛谉 讛谉 讘谞讬 讬讜讗讘 讘谉 爪专讜讬讛. 驻诇讜讙转讗 讛讬讗 (讘诪住' 讞讙讬讙讛) 讞讚 讗诪专 注讚讬谞讜 讛注爪谞讬 讝讛 讚讜讚 讜讞讚 讗诪专 讝讛 讬讜讗讘: 诇讬转谞讬 砖讘讜 讘谞讬 讚讜讚 砖谞讬讛. 讚讛讗 拽讗诪专 专' 诪讗讬专 驻讞转 诪讜讗讘 讛讬讬谞讜 讚讜讚: 讜诇专' 讬讛讜讚讛. 讘谞讬 注讚讬谉 讛讬讬谞讜 讚讜讚 讜讘诪转谞讬转讬谉 拽转谞讬 讘讛讚讬讗 讘谞讬 讚讜讚 讜讛讚专 拽转谞讬 讘谞讬 驻讞转 诪讜讗讘 讚诇专''诪 讜诇' 讬讛讜讚讛 讘谞讬 注讚讬谉 讛讬讬谞讜 讚讜讚 砖讘讜 砖谞讬讛 诪讬讘注讬 诇讬讛: 讜诇专' 讬讜住讬. 讚讗诪专 驻讞转 诪讜讗讘 讜注讚讬谉 讛讬讬谞讜 讬讜讗讘 砖讘讜 砖谞讬讛 诪讬讘注讬 诇讬讛: 诇注讜诇诐 专' 讬讜住讬 讜转专讬 转谞讗讬 讗诇讬讘讗 讚专' 讬讜住讬. 讚诪讗谉 讚讗诪专 讘谞讬 注讚讬谉 讘谉 讬讛讜讚讛 讛讬讬谞讜 讘谞讬 讬讜讗讘 诇讗 住讘专 诇讛 讚讘谞讬 驻讞转 诪讜讗讘 讛讬讬谞讜 讬讜讗讘 讜诇讛讻讬 诇讗 拽转谞讬 砖讘讜 讘谞讬 讬讜讗讘 砖谞讬讛 讜诇讗 住讘讬专讗 诇讬讛 谞诪讬 讚讛谉 讛谉 讘谞讬 讚讜讚 讚讗诐 讻谉 砖讘讜 讘谞讬 讚讜讚 砖谞讬讛 诪讬讘注讬 诇讬讛 诇诪讬转谞讬 讗诇讗 诪砖驻讞讛 讗讞专转 讛谉 讜诪讗谉 讚讗诪专 讘谞讬 驻讞转 诪讜讗讘 讛讬讬谞讜 讘谞讬 讬讜讗讘 诇讗 住讘讬专讗 诇讬讛 讚讘谞讬 注讚讬谉 讛讬讬谞讜 讬讜讗讘 讗诇讗 诪砖驻讞讛 讗讞专转 讛谉: 

转讜住驻讜转



 诪讛 讛驻专砖 讘讬谉 讝讛 诇讝讛. 讻诇讜诪专 诪讛 讛驻专砖 讘讬谉 拽专讘谉 诪讜住祝 诇拽专讘谉 注爪讬诐 讚拽专讘谉 诪讜住祝 讚讜讞讛 诪谞讞讛 讜拽专讘谉 注爪讬诐 诇讗 讚讞讬 诪谞讞讛: 讛诇诇讜 讚讘专讬 转讜专讛. 诪讜住祝 讜诇讛讻讬 拽讚讞讬 诪谞讞讛 讚讛讜讬 诪讚讘专讬 转讜专讛 讗讘诇 拽专讘谉 注爪讬诐 讚讛讜讬 诪讚讘专讬 住讜驻专讬诐 讜讛诇讻讱 诇讗 讚讞讬讗 讗诇讗 谞注讬诇讛 讚讛讜讬讗 诪讚讘专讬 住讜驻专讬诐 讗讘诇 诇讗 讚讞讬讗 诪谞讞讛 讚讛讜讬讗 诪讚讘专讬 转讜专讛: 讘谞讬 驻讞转 诪讜讗讘 讜讻讜' 讛谉 讛谉 讘谞讬 讚讜讚. 讜诇讻讱 谞拽专讗讜 讘谞讬 驻讞转 砖讘讗讜 诪专讜转 讛诪讜讗讘讬讛: 讛谉 讛谉 讘谞讬 讬讜讗讘 讘谉 爪专讜讬讛. 驻讬专讜砖 讚爪专讜讬讛 讛讬转讛 讗讞讜转 讚讜讚 讻讚讻转讬讘 (讚讛''讗 讘) 讜讗讞讬讜转讬讛诐 爪专讜讬讛 讜讛诐 讘讗讬诐 诪讝专注 专讜转 讛诪讜讗讘讬讛: 讗讬 专''诪 讚拽讗诪专 讘谞讬 驻讞转 诪讜讗讘 讘谉 讬讛讜讚讛 讛谉 讛谉 讘谞讬 讚讜讚 讘谉 讬讛讜讚讛 诇讬转谞讬 讘诪转谞讬转讬谉 讻讬 拽讗诪专 讘注砖专讬诐 讻讜' 讘谞讬 驻讞转 诪讜讗讘 讘谉 讬讛讜讚讛 讛讬讛 讛''诇 诇诪讬转谞讬 讘谞讬 讚讜讚 讘谉 讬讛讜讚讛 砖讘讜 砖谞讬讛 讻诪讜 砖讗讜诪专 砖讘讜 讘谞讬 驻专注讜砖 砖谞讬讛 讗讬 专' 讬讛讜讚讛 讚拽讗诪专 讘谞讬 注讚讬谉 讘谉 讬讛讜讚讛 讛谉 讛谉 讘谞讬 讚讜讚 讘谉 讬讛讜讚讛 诇讬转谞讬 砖讘讜 讘谞讬 讚讜讚 讘谉 讬讛讜讚讛 砖谞讬讛 讗讬 专' 讬讜住讬 诇讬转谞讬 砖讘讜 讘谞讬 讬讜讗讘 砖谞讬讛 讜诪砖谞讬 转专讬 转谞讗讬 讜讗诇讬讘讗 讚专' 讬讜住讬 讜拽砖讬讗 讗诪讗讬 诇讗 诪讜拽讬 讗诇讬讘讗 讚专''诪 讜转专讬 转谞讗讬 讗诇讬讘讗 讚专''诪 砖讛专讬 讟驻讬 讬砖 诇谉 诇讗讜拽诪讗 讻专''诪 讚住转诪讗 讚诪转谞讬' 讻专' 诪讗讬专 讜谞专讗讛 诇讬 讚诇讛讻讬 诪讜拽讬 诇讛 讻专讘讬 讬讜住讬 诪砖讜诐 讚专讘讬 讬讜住讬 谞讬诪讜拽讜 注诪讜 讜诪住转讘专讗 讻讜讜转讬讛 讘讻诇 诪拽讜诐 讜讗驻讬诇讜 诪讞讘讬专讬讜: 

诪转谞讬' 讜讬砖专讗诇 砖讘讗讜转讜 诪砖诪专 诪转讻谞住讬谉 讘注专讬讛诐. 驻讬' 拽讘诇谞讜 诪专讘讜转讬谞讜 砖讛讬讜 讘讻诇 讬讜诐 拽讜专讬谉 驻专砖转 拽专讘谞讜转. 讜讗讞"讻 讛讬讜 拽讜专讬谉 住讚专 讘专讗砖讬转. 讘讬讜诐 讛专讗砖讜谉 讘专讗砖讬转 讜讬讛讬 专拽讬注. 转谞讗 讘专讗砖讬转 讘砖谞讬诐 讗诪讗讬 讘砖谞讬诐 讜讛讗 讛' 驻住讜拽讬 谞讬谞讛讜. 讜转谞讗 讛拽讜专讗 讘转讜专讛 诇讗 讬驻讞讜转 诪讙' 驻住讜拽讬诐. 专讘 讗诪专 讚讜诇讙. 驻讬' 讛专讗砖讜谉 拽讜专讗 砖诇砖讛. 讛砖谞讬 讞讜讝专 讜拽讜专讗 讗讞讚 诪讗诇讜 讛砖诇砖讛 砖拽专讗诐 讛专讗砖讜谉 讜讛砖谞讬 驻住讜拽讬诐 讛谞讜转专讬诐 诪谉 讛驻专砖讛. 讜砖诪讜讗诇 讗诪专 驻讜住拽 讛驻住讜拽 讗讞讚 诇砖谞讬诐 讻诇 讗讞讚 拽讜专讗 砖诇砖讛. 专讘 讗诪专 讚讜诇讙. 讻诇 驻住讜拽讗 讚诇讗 驻住拽讬讛 诪砖讛 讗谞谉 诇讗 驻住拽讬谞谉 诇讬讛.



讜拽讬讬"诇 讻专讘 讜讻讘专 驻讬专砖谞讜讛讜 讘诪讙讬诇讛. 驻讬' 讘砖讞专讬转 讘诪讜住祝 讻讜'. 转谞讗 讘砖讞专讬转 讜讘诪讜住祝 谞讻谞住讬谉 讘讻谞住转 讜拽讜专讗 讘转讜专讛 讘爪讘讜专.



注"砖 诇讗 讛讬讜 谞讻谞住讬谉 诪驻谞讬 讻讘讜讚 讛砖讘转: 诪转谞讬' 讻诇 讬讜诐 砖讬砖 讘讜 讛诇诇 讜讗讬谉 讘讜 诪讜住祝 讻讙讜谉 讞谞讜讻讛 讜讻讬讜爪讗 讘讜 诇讗 讛讬讛 讘讜 讘砖讞专讬转 讻诇讜诪专 诇讗 讛讬讛 讘讜 诪注诪讚 讘砖讞专讬转 诇讗 讛讬讜 讗谞砖讬 诪注诪讚 谞讻谞住讬谉 讘讻谞住转 讜拽讜专讬谉 驻专砖讬讜转讬讛谉 讘砖讞专讬转 讜讻诇 讬讜诐 砖讬砖 讘讜 拽专讘谉 诪讜住祝 讻讙讜谉 专"讞 讜讞砖"诪 讗讬谉 讘讜 诇讗谞砖讬 诪注诪讚 拽专讬讗讛 讘诪谞讞讛. 讻诇 讬讜诐 砖讬砖 讘讜 拽专讘谉 注爪讬诐 讻讙讜谉 讗诇讜 讟' 讬诪讬诐 砖讗谞讜 注转讬讚讬谉 诇驻专砖谉 讻讚转谞讗 讝诪谉 注爪讬 讛讻讛谞讬诐 讜讛注诐 讟' 讗讬谉 诇讗谞砖讬 讛诪注诪讚 转驻诇讛 讘谞注讬诇讛. 讗诪专 讘谉 注讝讗讬 诪砖讜诐 专' 讬讛讜砖注 讻诇 讬讜诐 砖讬砖 讘讜 拽专讘谉 诪讜住祝 讗讬谉 诪注诪讚 讘谞注讬诇讛.



拽专讘谉 注爪讬诐 讗讬谉 讘诪谞讞讛. 讜讗诪专讬谞谉 诪讛 讛驻专砖 讘讬谉 讝讛 诇讝讛. 讜驻专拽讬谞谉 讛诇诇讜 讚讘专讬 转讜专讛 讻诇讜诪专 讛讬诪讬诐 砖讬砖 讘讛谉 拽专讘谉 诪讜住祝 讻讙讜谉 专"讞 讜讞讜诇讜 砖诇 诪讜注讚 诪谉 讛转讜专讛 讗住讜专讬诐 讘转注谞讬转 讜讗讬谉 爪专讬讻讬谉 [讞讬讝讜拽] 讗诇讗 讚讜讞讬谉 讛诪注诪讚 砖讘谞注讬诇讛. 讜讗注"驻 砖讗讬谞讛 转讚讬专讛. 讜讗讬谞讜 讚讘专 讬讚讜注. 讗讘诇 讝诪谉 讛讻讛谞讬诐 砖讛讜讗 讗住讜专 讘转注谞讬转 诪讚专讘谞谉 爪专讬讱 讞讬讝讜拽. 诇驻讬' 讗讬谉 讘讜 诪注诪讚 讘诪谞讞讛 砖讛讜讗 转讚讬专 讜讛讜讗 讬讚讜注. 讜讻讬讜谉 砖专讜讗讬谉 讻讬 讚讜讞讛 讗转 讛诪谞讞讛 谞讜讛讙讬谉 讘讜 讬讜"讟. 讻讚转谞讬讗 [讘诪讙诇转 转注谞讬转] 讜讗诇讜 讬诪讬诐 讝诪谉 注爪讬 讛讻讛谞讬诐 讜讛注诐 讗住讜专讬谉 讘讛住驻讚 讜转注谞讬转:



转"专 诇诪讛 讛讜讝讻专讜 讝诪谉 注爪讬 讛讻讛谞讬诐 讜讛注诐 诇讛诪谞讜转 讻砖注诇讜 讬砖专讗诇 诪谉 讛讙讜诇讛 诇讗 诪爪讗讜 注爪讬诐 诇诪注专讻讛 讜注诪讚讜 讗诇讜 讜讛转谞讚讘讜 诪砖诇讛诐.



驻讬' 讙讜谞讘讬谉 注诇讬 讜拽讜爪注讬 拽爪讬注讜转 讙讜谞讘讬谉 讚注转 讬讜砖讘讬 驻专讚住讗讜转 讘讗诪专诐 诇讛诐 讻讬 讛转讗谞讬诐 讛讘讻讜专讜转 讛诇诇讜 讗谞讜 讛讜诇讻讬诐 讘讛谉 诇讻转讜砖 讘诪讻转砖 砖诇驻谞讬谞讜 讜讘注诇讬 砖注诇 讻转驻讬谞讜 诇注砖讜转谉 拽爪讬注讛 砖诇 讚讘讬诇讛. 驻讬' 注诇讬 讬讚 讛诪讻转砖 讻讚讻转讬讘 讗诐 转讻转讜砖 讗转 讛讗讜讬诇 讘诪讻转砖 讘转讜讱 讛专讬驻讜转 讘注诇讬. 讚讘专讬诐 驻砖讜讟讬诐 讛谉. 转谞讗 诇驻讬 砖诪住专讜 注爪诪谉 注诇 讛诪爪讜转 谞讝讻专讬谉 诇讘专讻讛.



讻讚讻转讬讘 讝讻专 爪讚讬拽 诇讘专讻讛. 讝诪谉 注爪讬 讛讻讛谞讬诐 讜讛注诐 转砖注讛. 讘讗讞讚 讘谞讬住谉 讘谞讬 讗专讞 讘谉 讬讛讜讚讛 讻讜'.



诪谞讬 诪转谞讬' 讗讬谞讛 诇专' 诪讗讬专 讚讗诪专 讘谞讬 驻讞转 诪讜讗讘 讛谉 讛谉 讘谞讬 讚讜讚 讘谉 讬讛讜讚讛 讚讗讬 专' 诪讗讬专 讛讬讗 讻讬讜谉 砖讛拽专讬讘讜 讘谞讬 讚讜讚 讘谉 讬讛讜讚讛 (讻"讙) [讻'] 讘转诪讜讝 讜讘讗讜 讘谞讬 驻讞转 诪讜讗讘 诇讛拽专讬讘 讘讻' 讘讗讘 讛讬讛 诇讜 诇讜诪专 讗诐 讘谞讬 驻讞转 诪讜讗讘 讛谉 讘谞讬 讚讜讚 讘谉 讬讛讜讚讛 砖讘讜 讘谞讬 驻讞转 诪讜讗讘 砖谞讬讛 讻诪讜 砖讗诪专 讘谞讬 驻专注讜砖 砖谞讬讛. 讗讬 诪转谞讬' 专' 讬讛讜讚讛 讛讬讗 讻讬讜谉 讚讗诪专 讘谞讬 注讚讬谉 讘谉 讬讛讜讚讛 讛谉 讘谞讬 讚讜讚 讘谉 讬讛讜讚讛 讛讬讛 诇讜 诇讜诪专 砖讘讜 讘谞讬 注讚讬谉 讘谉 讬讛讜讚讛 砖谞讬讛 讗讬 专' 讬讜住讬 讻讬讜谉 讚讗诪专 讘谞讬 驻讞转 诪讜讗讘 讘谉 讬讛讜讚讛 讘谞讬 讬讜讗讘 讘谉 爪专讜讬讛 讛谉 讜讘谞讬 注讚讬谉 讛谉 讛谉 讘谞讬 讬讜讗讘 讘谉 爪专讜讬讛 讛讬讛 诇讜 诇讜诪专 砖讘讜 讘谞讬 注讚讬谉 砖谞讬讛. 讜讗讜拽诪讬讛 诇专' 讬讜住讬 讜转专讬 转谞讗讬 讗诇讬讘讗 讚专' 讬讜住讬:

讘诪讜住祝 讘诪谞讞讛 讜讻讜' 讜驻讬' 讘讙诪' 专讘 讗诪专 讚讜诇讙 砖专讗砖讜谉 拽讜专讗 讙' 驻住讜拽讬诐 讜砖诪讜讗诇 讗诪专 驻讜住拽 砖讗讬谞讜 讚讜诇讙 诪砖讜诐 讙讝专讛 诪砖讜诐 讛谞讻谞住讬谉 讜诪砖讜诐 讛讬讜爪讗讬谉 砖讗诐 拽讜专讗 专讗砖讜谉 讙' 驻住讜拽讬诐 砖诇诪讬谉 讗' 讛讬讜爪讗 诇讗讞讚 讻砖住讬讬诐 讛专讗砖讜谉 砖诇讗 谞砖转讬讬专 诇砖谞讬 诇拽专讜转 讗诇讗 讘' 驻住讜拽讬谉 讜讻谉 讗诐 诪转讞讬诇 讛砖谞讬 讘驻住讜拽 讛讙' 讛谞讻谞住 诇讗讞专 砖住讬讬诐 讛专讗砖讜谉 讻砖砖讜诪注 砖砖谞讬 拽讜专讗 讛讙' 讗讜诪专 诇讗 拽专讗 讛专讗砖讜谉 讗诇讗 讘' 驻住讜拽讬诐:



讚讗讬转 讘讬讛 专讜讜讞讗 砖讬讻讜诇 诇拽专讜转 驻住讜拽 讗讞讚 诪驻专砖讛 讗讞专转 讗讘诇 讚诇讗 诪爪讬 诇诪拽专讬 诪驻专砖讛 讗讞专转 讚讗讬转 诇讛 诇诪讬拽专讗 诇诪讞专 讗讜 讚讜诇讙 讗讜 驻讜住拽. 讜讘诪谞讞讛 拽讜专讬谉 注诇 驻讬讛谉 诪讛 砖拽讜专讬谉 砖讞专讬转 讘住驻专 讻讚专讱 砖拽讜专讬谉 讻诇 讛砖谞讛 讘住驻专:



注专讘 砖讘转 讘诪谞讞讛 诇讗 讛讬讜 谞讻谞住讬谉 诇拽专讜转 讘驻讛 诇驻讬 砖讛谉 注讜住拽讬谉 诇讻讘讜讚 砖讘转 诇讟专讜讞 讘住注讜讚转 砖讘转 讜讛讗讬 讚拽转谞讬 讘砖砖讬 讜转爪讗 讜讙讜' 讛讬讬谞讜 讘砖讞专讬转 讘住驻专:



讗讬谉 讘讜 诪注诪讚 砖讞专讬转 讻诇讜诪专 讗讬谉 拽讜专讬谉 诪讛 砖拽讜专讬谉 讘诪注诪讚讜转 诇驻讬 砖注讜住拽讬谉 讘讛诇诇. 拽专讘谉 诪讜住祝 讗讬谉 讘讜 谞注讬诇讛 讻诇讜诪专 砖讬砖 讘讜 拽专讘谉 诪讜住祝 讗讬谉 讘讜 转驻诇转 谞注讬诇讛 讜讗讬谉 拽讜专讬谉 讘诪注诪讚讜转 诇驻讬 砖注讜住拽讬谉 讘拽专讘谉 讜拽住讘专 讚转驻诇转 谞注讬诇讛 拽讜讚诐 诇转驻诇转 诪谞讞讛 讜诇驻讬 砖转驻诇转 诪讜住祝 注讚 讛注专讘 注讜住拽讬谉 讘诪讜住祝 讘砖注转 谞注讬诇讛. 拽专讘谉 注爪讬诐 讗讬谉 讘诪谞讞讛 讻诇讜诪专 讘讬讜诐 砖诪讘讬讗讬谉 拽专讘谉 注爪讬诐 讗讬谉 拽讜专讗讬谉 讘诪注诪讚讜转 讘诪谞讞讛. 诇驻讬 砖注讜住拽讬谉 讘拽专讘谉 注爪讬诐:



拽专讘谉 诪讜住祝 讗讬谉 讘诪谞讞讛 讻诇讜诪专 诪谞讞讛 拽讜讚诐 诇谞注讬诇讛 讜讘砖注转 诪谞讞讛 注讜住拽讬谉 讘诪讜住祝 讜讗讬谉 驻谞讗讬 诇拽专讜转 讘诪注诪讚讜转:



诪讛 讛驻专砖 讘讬谉 讝讛 诇讝讛 讻诇讜诪专 诪"砖 讚诪讜住祝 讚讜讞讛 诪谞讞讛 讜讗讬谉 讚讜讞讛 谞注讬诇讛 讜拽专讘谉 注爪讬诐 讚讜讞讛 讗驻讬' 谞注讬诇讛:



讛诇诇讜 拽专讘谉 诪讜住祝 讚讘专讬 转讜专讛 讜讗讬谉 爪专讬讻讬谉 讞讬讝讜拽 讜讗讬谉 爪专讬讱 砖讬讛讗 讚讜讞讛 讗诇讗 诪谞讞讛 砖住诪讜讱 诇讜 讗讘诇 拽专讘谉 注爪讬诐 砖讛谉 诪讚讘专讬 住讜驻专讬诐 讜爪专讬讻讬谉 讞讬讝讜拽 诇驻讬讻讱 注砖讜 讘讜 讞讬讝讜拽 砖讚讜讞讛 讗驻讬' 谞注讬诇讛 砖讗讬谞讜 住诪讜讱 诇讜:



讜注诪讛谉 注诐 讝转讜讗 砖讛讜讗 讗讞专讜谉 讻讛谞讬诐 讜诇讜讬诐 讜讻诇 诪讬 砖讟注讛 砖讘讟讜 砖讗讬谞讜 讬讜讚注 诪讗讬讝讛 砖讘讟 讛讜讗:



砖讘讜 讘谞讬 驻专注讜砖 砖谞讬讛. 讛谉 讛讜诇讻讬谉 驻注诐 砖谞讬讛 诇讛讘讬讗 注爪讬诐. 讘讗讞讚 讘讟讘转 诇讗 讛讬讛 讘讜 诪注诪讚 讻诇 讛讬讜诐 砖讛讬讛 讘讜 讛诇诇 讘砖讞专讬转 讜拽专讘谉 诪讜住祝 讘诪谞讞讛 讜拽专讘谉 注爪讬诐 讘谞注讬诇讛:



诇诪讛 讛讜爪专讻讜 诇拽讘讜注 讛谞讬 讝诪谞讬诐 诇讛讘讬讗 注爪讬诐 诇诪注专讻讛:



驻专讚住讗讜转. 诪诪讜谞讬诐:



讘拽爪讬注讜转. 砖诇 讚讘讬诇讛:



注讬讟专讜诐 讘住诇讬诐 讻诪爪讜讛 讚讻转讬讘 讜谞转转 讘讟谞讗. 驻专拽讜诐 讜讛讘讬讗讜诐. 注爪讬诐 砖诇 住讜诇诪讜转 诇讬专讜砖诇讬诐 诇拽专讘谉 注爪讬诐. 讘谞讬 驻讞转 诪讜讗讘 讛谉 讘谞讬 讚讜讚 讜诇讛讻讬 拽专讬 诇讬讛 诪讜讗讘 诪砖讜诐 讚讗转讬 诪专讜转 讛诪讜讗讘讬讛 讛谉 讘谞讬 讬讜讗讘 讚讗转讬 谞诪讬 诪诪讜讗讘 诪讗诪讜:



讛谉 讘谞讬 讚讜讚 讜注诇 砖诐 注讚讬谞讜 讛注爪谞讬 拽专讬 诇讬讛 讘谞讬 注讚讬谉. 讛谉 讘谞讬 讬讜讗讘 讜注诇 砖诐 讚讜讚 砖讛讬讛 专讗砖 诪砖驻讞讜转诐 拽专讬 诇讛讜 讘谞讬 注讚讬谉 注诇 砖诐 讚讜讚. 讗讬 专"诪 诇讬转谞讬 谞诪讬 砖讘讜 讘谞讬 讚讜讚 砖谞讬讛 讚专"诪 拽讗诪专 讛谞讬 驻讞转 诪讜讗讘 讛谉 讘谞讬 讚讜讚 讻讬讜谉 讚转专讜讬讬讛讜 拽转谞讬 诇讛讜 讘诪转谞讬转讬谉 讻讚转谞讬 讘谞讬 讚讜讚 讗讬讘注讬 诇讛讜 诇诪讬转谞讬 砖讘讜 砖谞讬讛 讚讻讘专 拽转谞讬 讚讘讗讜 驻注诐 专讗砖讜谞讛 讚拽转谞讬 讘讗讜 讘谞讬 驻讞转 诪讜讗讘. 讗讬 专' 讬讛讜讚讛 诇讬转谞讬 砖讘讜 讘谞讬 讚讜讚 砖谞讬讛 谞诪讬 讚讛讗 转谞讬 讘诪转谞讬转讬谉 砖转讬 驻注诪讬诐 讘谞讬 讚讜讚 讚专' 讬讛讜讚讛 讗诪专 讚讘谞讬 注讚讬谉 讛谉 讘谞讬 讚讜讚 讗讬 专' 讬讜住讬 诇讬转谞讬 砖讘讜 讘谞讬 讬讜讗讘 砖谞讬讛. 转专讬 转谞讗讬 讗诇讬讘讗 讚专' 讬讜住讬 讚讛讗讬 转谞讗 讚讗诪专 讗诇讬讘讗 讚专' 讬讜住讬 讘谞讬 驻讞转 诪讜讗讘 讛谞讬 讘谞讬 讬讜讗讘 诇讗 讗诪专 讚专' 讬讜住讬 讗诪专 讘谞讬 注讚讬谉 讛谉 讘谞讬 讬讜讗讘 讜诪讗谉 讚讗诪专 讗诇讬讘讗 讚专' 讬讜住讬 讘谞讬 注讚讬谉 讛谉 讘谞讬 讬讜讗讘 诇讗 讗诪专 讚专' 讬讜住讬 讗诪专 讘谞讬 驻讞转 诪讜讗讘 讛谉 讘谞讬 讬讜讗讘 讜诇讗 转谞讬 讘诪转谞讬转讬谉 讘谞讬 讬讜讗讘 讗诇讗 驻注诐 讗讞转 诇讛讻讬 诇讗 拽转谞讬 砖讘讜 讘谞讬 讬讜讗讘 砖谞讬讛:





转讜住驻讜转 专讬"讚

驻专砖讛 讙讚讜诇讛 拽讜专讬谉 讗讜转讛 讘讘' 讜拽讟谞讛 讘讬讞讜讚 讘砖讞专讬转 讜诪谞讞讛 谞讻谞住讬诐 讜拽讜专讬诐 注诇 驻讬讛谉 讻拽讜专讬谉 讗转诐 砖诪注 谞"诇 讚讛讻讬 讙专住讬' 讜诇讗 讙专住讬' 讘诪讜住祝 讛讻讗 诪转专讬 讟注诪讗 讞讚讗 讚讗讬谉 拽专讬讗讛 讘诪讜住祝 讗诇讗 讘砖讞专讬转 讜诪谞讞讛 讜注讜讚 讚讗诪专讬' 诇拽诪谉 讚讻诇 诪诐 砖讬 砖讘讜 诪讜住祝 讗讬谉 讘讜 诪注诪讚 诇讗 诪讜住祝 讜诇讗 诪谞讞讛 (诪砖谞讬) [诪砖讜诐] 讛讻讬 爪"诇 讚诇讗 讙专住讬 讛讻讗 讘诪讜住祝 讗诇 讗砖讞专讬转 讜诪谞讞讛 讘诇讞讜讚 讜诪讗讬 讚讗讘讬注' 注诇讛 讘讙诪' 讛讻讬谉 驻讬专讜砖讛 讗讬讘注讬' 诇讛讜 讛讬讻讬 拽转谞讬 讘砖讞专讬转 拽讜专讬谉 讛拽专讬讗讜转 讛诇诇讜 讘住驻专 讜讘诪谞讞讛 注诇 驻讬讛诐 讗"讚 讛讻讬 拽转谞讬 讘砖讞专讬转 讜讘诪谞讞讛 谞讻谞住讬诐 讜拽讜专讬谉 注诇 驻讬讛诐 诪砖诐 讚讛谞讬 驻专砖讬讜转 诪讬讙专住 讙专讬住谉 讗讜 讛爪专讬讻讜诐 住"转 讜驻砖讟 诇讬' 讚砖讞专讬转 拽讜专讬谉 讗讜转诐 讘住"转 讻讚专讱 砖拽讜专讬诐 讛爪讘专讜 拽专讬讗讜转讬讛诐 讻诇 讛砖谞讛 讻诇讛 讘住"转 讜讘诪谞讞讛 拽讜专讬谉 讗讜转诐 注诇 驻讬讛诐:





讻诇 讬讜诐 砖讬砖 讘讜 讛诇诇 讗讬谉 讘讜 诪注诪讚 砖讞专讬转 拽专讘谉 诪讜住祝 讗讬谉 讘讜 谞注讬诇讛 驻讬' 讛诪讜专讛 讗讜转诐 砖讛讬' 讘讬专讜砖诇讬诐 诇讗 讛讬讜 诪转驻诇诇讬谉 注诇 拽专讘谉 讗讞专讬讛诐 讘砖讞专讬转 诇驻讬 砖讗讬谉 驻谞讗讬 诇注砖讜转 诪注诪讚诐 砖拽讜专讬诐 讛讛诇诇 讜诪谞讬 讛讛诇诇 讛讬讜 讚讜讞讬诐 讗转 讛诪注诪讚. 拽专讘谉 诪讜住祝 讬讜诐 砖讬砖 讘讜 拽专讘谉 诪讜住祝 讗讬谉 讘讜 诪注诪讚 驻讬专讜砖 讛谞注讬诇讛 讜讻"砖 讘诪谞讞讛 讛住诪讜讻讛 诇诪讜住祝 诇驻讬 砖讛讬' 讟专讜讚讬诐 讘诪讜住祝 砖讬砖 讘讜 诇讛拽专讬讘 讘讛诪讜转 讬讜转专 诪讘转诪讬讚 砖讛讜讗  [讗讞专] 讗讬谉 诇讱 诪讜住祝 讘诇讗 [讛专讘讛] 讘讛诪讜转 讜讗诇 讛讬' 诇讛诐 驻谞讗讬 讻诇诇 砖讛讻讛谞讬诐 砖诇 诪注诪讚 讟专讜讚讬诐 讘诪讜住祝. 讜讬砖专讗诇讬诐 砖讘讛诐 讛讬' 讟专讜讚讬诐 诇讞讟讜讘 注爪讬诐 讜诇砖讗讜讘 诪讬诐 讜讚讜讞' 讗驻讬' 诪注诪讚 讚谞注讬诇讛 讜讗诪专 诇"砖 诪注诪讚 注诇 谞注讬诇讛. 讜拽砖讛 讘注讬谞讬 诪讗讜讚 讘驻谞讬 讝讛 诇讜专诪 砖注诇 讗讜转诐 砖诇 讬专讜砖诇讬诐 诪讚讘专转 讛诪砖谞讛 讜讛讟注诐 诪驻谞讬 砖讛讬' 讟专讜讚讬谉 讘拽专讘谉 诪讜住祝 讜拽专讘谉 注爪讬诐 讚讛讗 砖讞专讬转 谞诪讬 讜诪谞讞讛 讗讬讻讗 转诪讜讚讬谉 讜诪"砖 拽专讘谉 注爪讬诐 诪谉 讛转诪讜讚讬诐. 讜注讚讜 讚注讚 讛砖转讗 讗讬讬专讬谞谉 讜讬砖专讗诇 砖讘讗讜转讜 诪注诪讚 诪转拽讘爪讬谉 诪注专讬讛谉 讜讛砖转讗 讗诪专'讬 讚注诇 讗讜转诐 砖讛讬' 注讜诪讚讬诐 讘讬专讜砖诇讬诐 拽讗讬 讜讗讬诇讜 讻谉 讛讬讻讬 诇讗 诪驻专砖 讛转谞讗 讻驻讬 诪"砖 讘讬专讜砖' 讛砖转讗 讚转谞讗讬 住转诐 诪砖诪注 讚讗专讬砖讗 拽讗讬. 讜讻讱 谞"诇 讚讗诪注诪讚讜转 讚诇注讬诇 拽讗讬 讚讗讬诇讜 讘讬专讜' 诇讗 讛讬' 注讜砖讬诐 讛诐 诪注诪讚讜转 讻诇诇 讗诇 讗讛讬' 注讜诪讚讬诐 讘注讝专讛 注诇 拽专讘谉 讜砖诐 诪转驻诇诇讬诐 砖讬转拽讘诇 讘专爪讜谉 讜讛诪注诪讚讜转 讗 讛讬' 谞注砖讬诐 讗诇讗 讘注专讬 讬砖专讗诇 讜讛转诐 拽讗讬 讜讛讻讬谉 驻讬专讜砖讛 讻诇 讬讜诐 砖讬砖 讘讜 讛诇诇 讻讙讜谉 讞谞讜讻讛 讗讬谉 讘讜 诪注诪讚 砖讞专讬转 砖讻讘讜讚 讛讛诇诇 讚讜讞讛 讗转 讛诪注诪讚 讻讗讬诇讜 讛讬' 讬"讟 讜讗谞讬讜 讚讜讞讛 讗诇讗 砖讞专讬转 诇讗 砖讛讬讜 诪转拽讘爪讬诐 讘砖讞专讬转 讗讘诇 讛讬' 诪转拽讘爪讬诐 讘诪谞讞讛 讜讘谞注讬诇讛 讜诪转驻诇诇讬诐 讻讚驻专讬砖转 讘专讬砖 驻专拽讬谉 砖讛讬' 诪转驻诇诇讬诐 谞注讬诇讛 讘转注谞讬讜转 讜讘诪注诪讚讜转 讜讻谞讙讚 讛讛诇诇 讛讬' 诪注诪讚 讗' 砖诇 砖讞专讬转:





讜谞"诇 砖讛诪注诪讚讜转 讛讬' 诪转注谞讬诐 讘讞谞讜讻讛 讚讛讗 转谞谉 诇注讬诇 [转注谞讬转 讚' 讟"讜 注"讘] 讜讗诐 讛转讞讬诇讜 讗讬谉 诪驻住讬拽讬谉 讜诇讗 讙专讬注讬 诪注诪讚讜转 诪转注谞讬讜转 讚诪讟专 讜诇驻讬讻讱 讛讬' 诪转驻诇诇讬诐 谞注讬诇讛. 拽专讘谉 诪讜住祝 讗讬谉 讘讜 谞注讬诇讛 讘注讘讜专 讻讘讚讜 拽专讘谉 诪讜住祝 砖讛讬' 讻诪讜 讬"讟 诇讗 讛讬' 注讜砖讬诐 诪注诪讚 讻诇 注转 讘转驻诇讛 诪讜住祝 砖转驻诇转 讚诪讜住驻讬谉 讜讛拽专讘转 讛诪讜住驻讬谉 讻诇 讛讬讜诐 讜讛讬诇讻讱 讛讬' 讚讜讞讛 诪注诪讚 讚诪讜住祝 讘讬讚讬诐 讜诪注诪讚 讚谞注讬诇讛 讜讻"砖 讚诪谞讞讛 讛拽讜讚诪转 诇谞注讬诇讛 讜讬讜诐 砖讬砖 讘讜 拽专讘谉 注爪讬诐 讚讜讛讞 诪注诪讚 讚诪谞讞讛. 诪拽专讬讘讬诐 拽专讘谉 注爪讬诐 住诪讜讱 诇诪谞讞讛 讜专讘谉 注爪讬诐 讛讜讗 讻诪讜 讬"讟 讜讚讜讞讛 讛诪注诪讚 砖诇讜 讜讞讝专 专"注 诇讛讬讜转 砖讜谞讛 讻讘谉 注讝讗讬 讚拽专讘谉 诪讜住祝 讗讬谞讜 讚讜讞讛 讗诇讗 诪注诪讚 讚诪谞讞讛 讜拽专讘谉 注爪讬诐 讚讜讞讛 诪谞讞讛 诇谞注讬诇讛 诪驻谞讬 砖专"讞 讚讗讬' 拽专讘谉 诪讜住祝 讛讜讗 诪讚讗讜专讬讬转讗 讜讗"爪 讞讬讝讜拽 诇讚讞讜转 讬讜转专 诪谉 讛诪注诪讚 砖诇讜 讗讘诇 拽专讘谉 注爪讬诐 砖讛讜讗 诪讚专讘谞谉 爪专讬讱 讞讬讝讜拽 讜讚讜讞讛 诪注诪讚讜转 砖诇 诪谞讞讛 讜砖诇 谞注讬诇转 砖注专讬诐 讻讱 谞"诇 驻讬' 诪砖谞讛 讝讜:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛谉 讛谉 讘谞讬 讬讜讗讘 讻讜' 讘诪住' 讞讙讬讙讛 讻讜' 注讻"诇 诇讗 诪爪讗转讬讜 砖诐 讗讘诇 讘诪住' 诪讜"拽 讗讬转讗 讚讚讜讚 谞拽专讗 讻谉:


转讜住' 讘讚"讛 讛谉 讛谉 讘谞讬 讬讜讗讘 讻讜' 讛讬转讛 讘转 讬砖讬 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讘谞讬  讙讜谞讘讬 注诇讬 讻讜' 诪驻讬' 讛专注"讘 讘诪转谞讬' 谞专讗讛 讚注"砖 砖讛讬讜 讙讜谞讘讬谉 诇讘 讛砖讜诪专讬诐 注"讬 讛注诇讬 诇讛讘讬讗 讘讻讜专讬诐 讛讬讜 拽讜专讬谉 讗讜转诐 讙讜谞讘讬 注诇讬 讜讚讞砖讬讘 诇讛讜 讘讻诇诇 诪转注住拽讬诐 讘注爪讬 拽专讘谉 诪砖讜诐 砖讛诐 讘注爪诪谉 讘谞讬 住诇诪讗讬 砖讛讘讬讗讜 住讜诇诪讜转 讻讜'. 注"讻 转讜讻谉 讚讘专讬讜 讜讗讬谉 谞专讗讛 讻谉 诪驻专砖"讬 讗诇讗 讚诪讛 砖讗诪专讜 讛谉 讛谉 讘谞讬 住诇诪讗讬 讚讻注讬谉 诪注砖讛 讝讛 注砖讜 讜谞专讗讛 诇驻专砖 讚讗诇讜 讘谞讬 讙讜谞讘讬 注诇讬 谞讞砖讘讬谉 讘讻诇诇 讙讜讝专讬 注爪讬诐 诪砖讜诐 诪注砖讛 讝讛 讙讜驻讬讛 砖讛讬讜 讙讜谞讘讬 注诇讬 讚讛讬讬谞讜 诇砖讗转 讙诐 讛注诇讬 诇讬专讜砖诇讬诐 诇讘拽注讜 砖诐 诇讙讝专讬 注爪讬诐 诇诪注专讻讛 讜讻谉 诪砖诪注 诪讚拽讗诪专 讘讛讱 注讜讘讚讗 讙讜驻讬讛 砖诇讗 讬讘讬讗讜 注爪讬诐 讻讜' 讜诇讗 讬讘讬讗讜 讘讻讜专讬诐 讻讜' 讚讛讬讬谞讜 讚转专转讬 注讘讚讬 讘讛讗 砖讛诐 讛讘讬讗讜 讘讻讜专讬诐 讜讙诐 讛注诇讬 诇拽专讘谉 注爪讬诐 讜诇讻讱 谞诪讬 谞拽讟 讘讛讗讬 注讜讘讚讗 拽诪讗 诇砖讜谉 讻驻讜诇 讻砖专讬谉 砖讘讗讜转讜 讚讜专 讜讬专讗讬 讞讟讗 讚讛讬讬谞讜 讻砖专讬谉 诇讛讘讬讗 讘讻讜专讬诐 讜讬专讗讬 讞讟讗 诇讛讘讬讗 注爪讬诐 砖诇讗 转讬讘讟诇 注讘讜讚转 拽专讘谞讜转 讛诪讻驻专讬谉 注诇 讛讞讟讗 讗讘诇 讘讗讬讚讱 注讜讘讚讗 诇讗 拽讗诪专 讗诇讗 讬专讗讬 讞讟讗 讚诇讗 讗讬讬专讬 专拽 讘拽专讘谉 注爪讬诐: 


驻注诐  讗讞转 谞讙讝专讛 讻讜' 砖诇讗 讬讘讬讗讜 注爪讬诐 讻讜' 讜砖诇讗 讬讘讬讗讜 讘讻讜专讬诐 讻讜'. 讬砖 诇转转 讟注诐 砖讙讝专讜 注诇 讘' 讚讘专讬诐 讗诇讜 诇驻讬 砖砖谞讬 讚讘专讬诐 讛讗诇讜 讛讬讜 诪讘讬讗讬谉 讘砖诪讞讛 讚讘拽专讘谉 注爪讬诐 讻"讗 注砖讛 讘讬讜诪讜 讬讜诐 砖诪讞讛 讜讬讜"讟 讜讻谉 讘讻讜专讬诐 讛讬讜 诪讘讬讗讬谉 讘砖诪讞讛 讻诪讜 砖砖谞讬谞讜 讘住驻"讘 讚讘讻讜专讬诐 讛讞诇讬诇 讛讬讛 诪讻讛 讻讜' 讜注"讻 讙讝专讛 讗讝 诪诇讻讜转 讬讜谉 诇讘讟诇 诪讛诐 讛砖诪讞讛 讜讛讬讛 讝讛 讘讘讬转 砖谞讬 砖讬讚诐 讛讬讛 转拽讬驻讛 注诇讬谞讜 讻讚讗诪专讬谞谉 驻"拽 讚注"讝 拽"驻 砖谞讬诐 拽讜讚诐 砖谞讞专讘 讛讘讬转 驻砖讟讛 诪诇讻讜转 讬讜谉 讻讜' 讜诇讗 讛讬讛 诇讛诐 注讚讬讬谉 讬讚 讜讻讞 诇讘讟诇 注讘讜讚转 拽专讘谉 讘讬专讜砖诇讬诐 讗讘诇 诪讞讜抓 诇讬专讜砖诇讬诐 注诇 讛讚专讻讬诐 专爪讜 诇讘讟诇 讘' 讚讘专讬诐 讗诇讜 诇讙诪专讬: 


讛讜讗  讗讜诪专 讝讻专 爪讚讬拽 诇讘专讻讛 讜砖诐 讜讙讜'. 诪诇转 讝讻专 谞讜驻诇 注"砖 讛讻讬谞讜讬 讜砖诐 谞讜驻诇 注诇 砖诐 讛注爪诐 讻诪"砖 讝讛 砖诪讬 讘讬"讛 讜讝讛 讝讻专讬 讘讗"讚 砖讗讬谞讜 专拽 讻讬谞讜讬 讛砖诐 讜诇讝讛 拽讗诪专 讗诇讜 砖谞拽专讗讜 讘砖诐 讻讬谞讜讬 讘谞讬 讙讜谞讘讬 注诇讬 讜讘谞讬 住诇诪讗讬 讝讛 讝讻专诐 诇讘专讻讛 讜诇砖讘讞 诇讛诐 讗讘诇 讘专砖注讬诐 讙诐 砖诐 注爪诐 砖诇讛诐 讬专拽讘 砖讗住讜专 诇拽专讜讗 讗讚诐 讘砖诪诐 讻讚讗诪专讬谞谉 讘讬讜诪讗 谞讘讬 讚讜讗讙: 


转专讬  转谞讗讬 讜讗诇讬讘讗 讚专讘讬 讬讜住讬 讻讜'. 讛讬讬谞讜 转专讬 转谞讗讬 讚讘专讬讬转讗 讗讘诇 讗讬 讛讜讛 诪讜拽讬诐 诇讬诐 讻专"诪 讜转专讬 转谞讗讬 讗诇讬讘讬讛 讛讜讛 诇讬讛 讘专讬讬转讗 讚诇讗 讻诪转谞讬转讬谉 讜讛转讜住驻讜转 转讬专爪讜 诪砖讜诐 讚专"讬 谞讬诪讜拽讜 注诪讜 诪讜拽讬 诇讬讛 讻专"讬 讛讜讗 讚讞讜拽 讚诪"诪 讟驻讬 讛"诇 诇讗讜拽诪讬 讻专"诪 讚讻诇 住转诪讗 讚诪转谞讬' 讻专"诪 诪讜拽诪讬谞谉 讻讜讜转讬讛 讜诇讗 讻专"讬 讗注"讙 讚谞讬诪讜拽讜 注诪讜:





专砖"砖

讙诪专讗 讘谞讬 住诇诪讗讬 讛谞转讜驻转讬. 讙讬' 讛专注"讘 讛谞转讜爪转讬诐 讜注"砖:



专砖"讬 讚"讛 诪讛 讛驻专砖. 诪"砖 讻讜'. 诇讻讗讜专讛 住讜转专 讗"注 诇诪讛 砖驻讬' 讘诪砖谞讛 讚"讛 拽专讘谉 诪讜住祝 砖讻' 讜讻"砖 讘诪谞讞讛 讻讜' 讜诪砖诪注 讚讙诐 讘讚专' 讬讛讜砖注 讛驻讬' 讻谉. 讜讻谉 驻讬' 讛专注"讘 讜注"砖. 讜驻讬' 讛讙讘讜"讗 讘诪砖谞讛 讘讚专' 讬讛讜砖注 诇讗 诪讞讜讜专:



专砖"讬 讚"讛 讘谞讬 注讚谉 讻讜'. 讜讛讻讬 拽专讬 诇讬讛 讘住' 砖诪讜讗诇 讻讜'. 讻爪"诇:



专砖"讬 讚"讛 讛谉 讛谉 讘谞讬 讬讜讗讘 讘"爪. 驻诇讜讙转讗 讛讬讗 讻讜' 讜讞"讗 讝讛 讬讜讗讘. 注诪砖"讻 讘诪"专 住"驻 诪住注讬 讗讜转 讻"讝 讜讘讛砖诪讟讜转 讗砖专 谞讚驻住讜 砖诪讛 讘住"驻 砖诇讞:



专砖"讬 讚"讛 讜诇专"讬 讘谞讬 注讚谉. 讜讛讚专 拽转谞讬 讘谞讬 驻讞转 诪讜讗讘 讜讘谞讬 注讚谉 讚诇专"诪 讜诇专"讬 讛讬讬谞讜 讚讜讚 讻讜'. 讻爪"诇:



转讚"讛 讗讬 专"诪. 讻讬 拽讗诪专 讘注砖专讬诐 讘讜 讘谞讬 驻讞转 讻讜'. 讻爪"诇:



讘住讛"讚 诪砖讜诐 讚专"讬 谞讬诪讜拽讜 注诪讜 讻讜' 讜讗驻讬诇讜 诪讞讘讬专讬讜. 注讬' 注讬专讜讘讬谉 (驻讙 讘) 讘讚讘专讬讛诐 讚"讛 砖讘注讛 砖讻转讘讜 诇讛驻讱. 讜注讬' 诪讜"拽 (讬讘 讘) 讗"诇 讬讞讬讚讗讛 讛讬讗 讜诇讗 住"诇 讻讜讜转讬' 讚转谞讬讗 讻诇诇 讗专砖讘"讙 诪砖讜诐 专' 讬讜住讬 讻讜' 讜砖诐 注讜讚 诇讬诪讗 砖诪讜讗诇 讻讬讞讬讚讗讛 住"诇 讻讜'. 讜讝讛 讬砖 诇讚讞讜转 讚讬诇"驻 砖诐 讚诇专砖讘"讙 拽专讬 讬讞讬讚讗讛 讜讚诇讗 讻驻专砖"讬 砖诐 讚拽讗讬 讗讚专' 讬讜住讬 讜注诪砖"讻 砖诐. 讜讘讘讻讜专讜转 (诇讝) 讗专"讞 讗诪专 专讘 讗讬谉 讛诇讻讛 讻专' 讬讜住讬 讜驻专讬讱 讛砖"住 驻砖讬讟讗 讬讞讬讚 讜专讘讬诐 讛诇讻讛 讻专讘讬诐. 讗讜诇诐 砖诐 诪砖谞讬 讘讗诪转 诪"讚 谞讬诪讜拽讜 注诪讜 拽诪"诇. 讜讙诐 讘注讬专讜讘讬谉 (诪讝) 讗诪专讬谞谉 讚专讘 诇"诇 诇讛谞讬 讻诇诇讬. 讜诇"谞 诪砖讜诐 讚诪转谞讬转讬谉 诇讗 诪爪讬 讗转讬讗 诇讗 讻专"诪 讜诇讗 讻专讬"讛 讛诪讜讝讻专讬诐 讘讛谞讱 讘专讬讬转讜转. 讗讘诇 讻专' 讬讜住讬 讚讞讚讗 讘专讬讬转讗 讚讝讜 讗讜 讝讜 诪爪讬 讗转讬讗. 讜讛讘专讬讬转讜转 驻诇讬讙讬 讗讛讚讚讬 讗诇讬讘讬':





讘谉 讬讛讜讬讚注

讻旨职讚侄专侄讱职 砖讈侄讛讜止砖讈执讬讘 讬指专指讘职注指诐 讘旨侄谉 谞职讘指讟. 讛讜爪专讱 诇讛讘讬讗 讚诪讬讜谉 诇讚讘专 讝讛 诇诇诪讚讱 诪职讛指专职住址讬执讱职 讜旨诪址讞植专执讘址讬执讱职 诪执诪值旨讱职 讬值爪值讗讜旨 (讬砖注讬讛讜 诪讟, 讬讝), 讻讬 诇讜诇讬 砖拽讚诐 讬专讘注诐 砖讛讬讛 诪诇讱 讬砖专讗诇 诇注砖讜转 讚讘专 专注 讻讝讛 诇讗 讛讬讜 诪诇讻讬 讛讗讜诪讜转 讬讻讜诇讬谉 诇讙讝讜专 讙讝讬专讜转 讘讘讬讟讜诇 讛诪爪讜转. 注诇 讻谉 讗诇 转转诪讛 诇诪讛 诇讗 讛讙讬谉 讝讻讜转 讛诪爪讜讛 砖诇讗 讬讙讝专讜 讚讘专 注诇 讘讬讟讜诇讛?





讙讘讜专转 讗专讬

诪讗讬 讛驻专砖 讘讬谉 讝讛 诇讝讛 驻讬' 讛转讜住' 讘讬谉 拽专讘谉 诪讜住祝 讚讚讞讬 诪谞讞讛 诇拽专讘谉 注爪讬诐 讚诇讗 讚讞讬 诪谞讞讛 讜诪砖谞讬 讛诇诇讜 讚讘专讬 转讜专讛 驻讬专讜砖 诪讜住祝 诇驻讬讻讱 讚讞讬 诪谞讞讛 讚讛讜讬 讚讘专讬 转讜专讛 讗讘诇 拽专讘谉 注爪讬诐 讚讛讜讬 诪讚讘专讬 住讜驻专讬诐 讜讛诇讻讱 诇讗 讚讞讬 讗诇讗 谞注讬诇讛 讚讛讜讬 诪讚讘专讬 住讜驻专讬诐 讗讘诇 诇讗 讚讞讬 诪谞讞讛 讚讛讜讬 诪讚讘专讬 转讜专讛 讜专砖"讬 驻讬专砖 诪讛 讛驻专砖 讘讬谉 讝讛 诇讝讛 诪讗讬 砖谞讗 讚拽专讘谉 注爪讬诐 讚讞讬 诪注诪讚 讚谞注讬诇讛 讜诇讗 讚诪谞讞讛 讛诇诇讜 讚讘专讬 转讜专讛 诪谞讞讛 讚讞讬 讜讚谞注讬诇讛 讚讘专讬 住讜驻专讬诐 讜诇诪讗讬 讚驻讬专砖 讘诪转谞讬' 讚诇专' 注拽讬讘讗 拽专讘谉 诪讜住祝 讗讬谉 讘谞注讬诇讛 讜讻诇 砖讻谉 讘诪谞讞讛 讛住诪讜讱 诇讜 讗讘诇 拽专讘谉 注爪讬诐 讗讬谉 讘诪谞讞讛 讗讘诇 讘谞注讬诇讛 讬砖 讗讘诇 诇专"讬 拽专讘谉 诪讜住祝 讚讜讞讛 讚诪谞讞讛 诇讘讚 讜诇讗 讘谞注讬诇讛 讜拽专讘谉 注爪讬诐 讚谞注讬诇讛 诇讘讚 谞诪爪讗 拽专讘谉 诪讜住祝 诇讻讜诇讬 注诇诪讗 讚讜讞讛 讚诪谞讞讛 讗诇讗 诇专' 注拽讬讘讗 讚讜讞讛 讚谞注讬诇讛 谞诪讬 讜诇专"讬 讚谞注讬诇讛 诇讗 讜拽专讘谉 注爪讬诐 诇专"注 讚讜讞讛 诇诪谞讞讛 讘诇讘讚 讜诇专''讬 讚谞注讬诇讛诇讘讚 讜讛砖转讗 讛讗讬 讟注诪讗 讚讛诇诇讜 讚讘专讬 转讜专讛 诇专"注 诇讬转讗 讘讬谉 诇驻讬专讜砖 专砖"讬 讘讬谉 诇驻讬专讜砖 讛转讜住' 讚讛讗 拽专讘谉 注爪讬诐 讚讘专讬 住讜驻专讬诐 诪讚讞讛 讚诪谞讞讛 讚讘专讬 转讜专讛 讜讘注"讻 爪专讬讱 诇讜诪专 讚讛讬讬谞讜 讟注诪讗 讚专"注 讚拽专讘谉 诪讜住祝 讚讜讞讛 诇诪谞讞讛 讜讚谞注讬诇讛 讜拽专讘谉 注爪讬诐 讚诪谞讞讛 诇讞讜讚 讻讚驻讬专砖 专砖"讬 讘诪转谞讬' 诪砖讜诐 讚讟讬专讚讗 讚诪讜住祝 专讘 砖讗讬谉 诇讱 诪讜住祝 讘诇讗 砖转讬 讘讛诪讜转 讜讻讜' 讜讚讜讞讛 讗驻讬诇讜 诪注诪讚 讚谞注讬诇讛 诪讻诇 诪拽讜诐 拽砖讛 诇讬 讗讬 讘讟讬专讚讗 转诇讬 诪讬诇转讗 诪砖讜诐 讚讘诪讜住祝 讗讬讻讗 讟讬专讚讗 讬转讬专讗 诪驻谞讬 砖拽专讘谞讜 专讘 讗"讻 诪讗讬 驻专讬讱 诇拽诪谉 诪讗讬 砖谞讗 讛诇诇 讚诇讗 讚讞讛 讗诇讗 讚讬讚讬讛 讜诪讗讬 砖谞讗 诪讜住祝 讚讚讞讬 讗驻讬诇讜 诇讗讜 讚讬讚讬讛 讜讗诇讬讘讗 讚专"注 拽讗 拽砖讬讗 诇讬讛 讻讚诪住讬拽 专"讬 拽讗讬 讻讜讜转讱 讚讗诪专 讻诇 讬讜诐 砖讬砖 讘讜 诪讜住祝 讬砖 讘讜 诪注诪讚 讜拽讗诪专 诪注诪讚 讚诪讗讬 讗讬 讘诪讜住祝 讚讬讚讬讛 谞诪讬 诇讗 讚讞讬 讜讗讬 讘诪谞讞讛 拽专讘谉 注爪讬诐 讚讞讬 讗诇讗 讗讚谞注讬诇讛 拽讗讬 诪砖讜诐 讚诇讗讜 讚讬讚讬讛 诇讗 讚讞讬 讗诇诪讗 讛讻讬 拽讗 拽砖讬讗 诇讬讛 诪讗讬 砖谞讗 讚讛诇诇 诇讗 讚讞讬 讗诇讗 讚讬讚讬讛 讜讚诪讜住祝 讚讞讬 谞诪讬 讚谞注讬诇讛 谞讛讬 讚诪谞讞讛 讘讚讬谉 讛讜讗 讚诇讬讚讞讬 诪砖讜诐 讚诇讗 讙专注 诪拽专讘谉 注爪讬诐 诇专"注 讚拽讗 讚讞讬 诇讛. 讜讛砖转讗 诪讗讬 拽讗 拽砖讬讗 诇讬讛 讛讗 讟注诪讗 讚诪讜住祝 诪砖讜诐 砖讬砖 讘讜 讟讬专讚讗 讬转讬专讗 讬讜转专 诪讛诇诇 讚讛讗 讛讗讬 讚诇讗 拽砖讬讗 诇讬讛 诪"砖 诪讜住祝 讚讚讞讬 讚诪谞讞讛 讜谞注讬诇讛 讜拽专讘谉 注爪讬诐 讚诪谞讞讛 诇讞讜讚 讘注"讻 讛讜讗 诪砖讜诐 讟讬专讚讗 讬转讬专讗 讚诪讜住祝 讛讗讬 讟注诪讗 讛讗 讚砖谞讬 拽专讘谉 诪讜住祝 诪拽专讘谉 注爪讬诐 讜讛砖转讗 讻"砖 讚谞讬讞讗 讛讗 讚砖谞讬 诪讜住祝 诪讛诇诇 讚讗讬谉 讘讜 讟讬专讚讗 讻诇 讻讱 讗驻讬诇讜 讻拽专讘谉 注爪讬诐:


讜注讜讚 拽砖讛 诇讬 讗诪讗讬 讚驻讬专砖讜 专砖"讬 讜转讜住' 讚砖诇 诪谞讞讛 讛讜讬 讚讘专讬 转讜专讛 诪砖讜诐 讚讗诪专讬谞谉 专讬砖 驻专拽 讚' 讚讘专讻讜转 讬爪讞拽 转讬拽谉 转驻诇转 诪谞讞讛 讚讻转讬讘 讜讬爪讗 讬爪讞拽 诇砖讜讞 讘砖讚讛 诇驻谞讜转 注专讘 讛讗 驻诇讬讙讬 讛转诐 讗诪讜专讗讬 讘讛讗 讜讗讬讻讗 诇诪讗谉 讚讗诪专 诇讗讜 讗讘讜转 转拽谞讜 诇砖诇砖讛 转驻诇讜转 讛讬讜诐 讗诇讗 专讘谞谉 转拽谞讜诐 谞讙讚 转诪讬讚讬谉 讜诇讚讬讚讬讛 诇讬转讗 诇讛讗讬 讟注诪讗 讚讛讗 诪谞讞讛 谞诪讬 讚讘专讬 住讜驻专讬诐 讛讜讗 讻谞注讬诇讛. 讜注讜讚 讚讗驻讬诇讜 诇诪讗谉 讚讗诪专 转驻诇讜转 讗讘讜转 转拽谞讜诐 转驻诇转 注专讘讬转 谞诪讬 讬注拽讘 转拽谞讛 讜谞驻拽讗 讛转诐 诪拽专讗 讚讜讬驻讙注 讘诪拽讜诐 讜讗讬谉 驻讙讬注讛 讗诇讗 转驻诇讛 讗诇诪讗 转驻诇转 注专讘讬转 专诪讬讝讗 谞诪讬 讘讗讜专讬讬转讗 讻诪谞讞讛 讜讛专讬 专讘 住讘讬专讗 诇讬讛 转驻诇转 谞注讬诇讛 驻讜讟专转 砖诇 注专讘讬转 讜讗诪专讬谞谉 专讘 诇讟注诪讬讛 讚讗诪专 爪诇讜转讗 讬转讬专讗 讜讻讬讜谉 讚爪诇讬 诇讬讛 转讜 诇讗 爪诇讬 讻讚讗诪专讬谞谉 讘砖讬诇讛讬 诪住讻转 讬讜诪讗 (讚祝 驻"讞) 讜诇诪讗谉 讚讗诪专 转驻诇转 注专讘讬转 讞讜讘讛 拽讗诪专 讜讻讚诪住讬拽 讛转诐 讜讻讬讜谉 讚谞注讬诇讛 讘诪拽讜诐 转驻诇转 注专讘讬转 拽讬讬诪讗 讗诐 讻谉 讛讜讛 诇讬讛 谞注讬诇讛 讙诐 讻谉 讚讘专讬 转讜专讛 讻诪谞讞讛 讜讗讻转讬 转讬拽砖讬 诪讛 讛驻专砖 讘讬谉 讝讛 诇讝讛 讘讬谉 诪注诪讚 讚诪谞讞讛 诇砖诇 谞注讬诇讛 讻讬讜谉 讚砖转讬讛谉 讚讘专讬 转讜专讛 讛诐:


讜注讜讚 拽砖讛 诇讬 讗驻讬诇讜 诇诪讗谉 讚讗诪专 转驻诇讜转 讗讘讜转 转讬拽谞讜诐 讜讛讜讗讬诇 讜专诪讬讝讗 讘讗讜专讬讬转讗 讻砖诇 转讜专讛 讞砖讬讘 诇讛讜 诪讻诇 诪拽讜诐 讗讬谉 讝讛 讗诇讗 讘转驻诇讜转 讛拽讘讜注讬诐 讘讬讜诐 讗讘诇 讛讗 讚诪注诪讚讜转 讛谞讬讚讞讬谉 诪驻谞讬 拽专讘谉 诪讜住祝 讜拽专讘谉 注爪讬诐 讗讬谞讜 讗诇讗 转驻诇讛 讬转讬专讗 砖转拽谞讜 讞讻诪讬诐 诇讗谞砖讬 诪注诪讚 讜讗诇讜 讗讬谉 诇讛诐 注谞讬谉 诇转驻诇讜转 砖转讬拽谞讜 讗讘讜转 讚讬砖 诇讛诐 专诪讝 讘转讜专讛 讜讛诇诇讜 讜讚讗讬 讚讘专讬 住讜驻专讬诐 讛谉 诇讻讜诇讬 注诇诪讗:


讜诇讬 谞专讗讛 诇驻专砖 讚讜讚讗讬 讗驻讬诇讜 转驻诇转 诪谞讞讛 诇讗 拽专讗讜 讚讘专讬 转讜专讛 讗驻讬诇讜 诇诪讗谉 讚讗诪专 转驻诇讜转 讗讘讜转 转讬拽谞讜 诇讗 诪爪讬谞讜 讘砖讜诐 讚讜讻转讗 讘转诇诪讜讚讗 讚拽专讬 诇讛讜 讚讘专讬 转讜专讛 讜诇讗 注讚讬驻讗 诪讻诇 转拽谞讜转 讞讻诪讬诐 讜讻"砖 转驻诇讜转 讗诇讜 讚讗谞砖讬 诪注诪讚 讛诪讬讜讞讚讜转 诇讛诐 讚讗讬谉 诇讛谉 注谞讬谉 诇转拽谞转 讗讘讜转 讜讻诪讜 砖讻转讘转讬 讜讛诇诇讜 讚讘专讬 转讜专讛 讜讛诇诇讜 讚讘专讬 住讜驻专讬诐 讚拽讗诪专 讘砖诪注转讬谉 诇讗讜 讗诪注诪讚 讚诪谞讞讛 讜讚谞注讬诇讛 拽讗讬 讗诇讗 讜讚讗讬 讗拽专讘谉 诪讜住祝 讜拽专讘谉 注爪讬诐 讗讚专"注 诇讞讜讚 拽讗讬 讜讛讻讬 驻讬专讜砖讗 诪讛 讛驻专砖 讘讬谉 讝讛 诇讝讛 诪讗讬 砖谞讗 拽专讘谉 诪讜住祝 诇专"注 讚讞讬 讚诪谞讞讛 讜讚谞注讬诇讛 讜诪讗讬 砖谞讗 拽专讘谉 注爪讬诐 讚诇讗 讚讞讬 讗诇讗 讚诪谞讞讛 诇讞讜讚 诇专"注 讜诪砖谞讬 讛诇诇讜 驻讬专讜砖 诪讜住驻讬谉 讚讘专讬 转讜专讛 讛谉 讜讛诇诇讜 驻讬专砖 讝诪谞讬诐 讚拽专讘谉 注爪讬诐 讚讘专讬 住讜驻专讬诐 讛谉 诇驻讬讻讱 诇拽专讘谉 诪讜住祝 砖诇 转讜专讛 谞讬转谞讜 专讜讜讞讗 讟驻讬 诇讚讞讜转 诪注诪讚 讚诪谞讞讛 讜谞注讬诇讛 讗讘诇 诇讗 拽专讘谉 注爪讬诐 讜讗讬谞讜 讚讜讞讛 讗诇讗 诪注诪讚 讚诪谞讞讛 讛住诪讜讱 诇讜 讜诇讗 砖诇 谞注讬诇讛 讜讛砖转讗 谞讬讞讗 讛讗 讚驻专讬讱 诇拽诪谉 诪诪讜住祝 讚讚讞讬 讚诇讗讜 讚讬讚讬讛 讗讛诇诇 诪砖讜诐 讚讛诇诇 谞诪讬 讚讘专讬 转讜专讛 讞砖讬讘 诇讬讛 诇拽诪谉 讚讗诪专 诇讬转谞讬 谞诪讬 讘讗讞讚 讘谞讬住谉 诇讗 讛讬讛 讘讜 诪注诪讚 诪驻谞讬 砖讬砖 讘讜 讛诇诇 讜讻讜' 讚讗诪专 讛诇讬诇讗 讚专讬砖 讬专讞讗 诇讗讜 讚讗讜专讬讬转讗 讗诇诪讗 砖讗专 讬讜诪讬 讛诇讬诇讗 讚讬讚讛讜 讻讚讘专讬 转讜专讛 住"诇 讜讻讬 转讬诪讗 讗"讻 诪讗讬 砖谞讗 讚专' 讬讛讜砖注 讚讗诪专 拽专讘谉 诪讜住祝 讗讬谉 讘诪谞讞讛 拽专讘谉 注爪讬诐 讗讬谉 讘谞注讬诇讛 诪讗讬 砖谞讗 讚讛讗 讚讞讬 讚诪谞讞讛 讜讛讗 讚谞注讬诇讛 讬砖 诇讜诪专 诪砖讜诐 讚讗驻讬诇讜 诇专讘谞谉 讚驻诇讬讙讬 注诇讬讛 讚专"讬 讘专讬砖 驻专拽 讚' 讚讘专讻讜转 讜讗诪专讬 转驻诇转 诪讜住驻讬谉 讻诇 讛讬讜诐 砖讻谉 拽专讘谉 诪讜住祝 拽专讘 讜讛讜诇讱 讻诇 讛讬讜诐 讜讚诇讗 讻专"讬 讚住"诇 讛转诐 讚拽专讘谉 诪讜住祝 讜转驻诇转 诪讜住祝 讗讬谉 讝诪谞诐 讗诇讗 注讚 砖砖 砖注讜转 讛讗 讗诪专讬谞谉 讛转诐 讚讛诪讗讞专 诇转驻讬诇转 诪讜住驻讬谉 诇讗讞专 砖砖 砖注讜转 谞拽专讗 驻讜砖注 讜诪砖诪注 讚讻"砖 诇诪讗讞专 拽专讘谉 诪讜住祝 注爪诪讜 讜讗诪专讬谞谉 谞诪讬 专讬砖 驻专拽 讛' 讚驻住讞讬诐 (讚祝 谞"讞) 诪讜住驻讬谉 讘砖砖 讜讘讝讬讻讬谉 讘砖讘注 讗诇诪讗 注讬拽专 讝诪谉 诪讜住祝 讛讜讗 砖砖 讛住诪讜讱 诇诪谞讞讛 诇驻讬讻讱 讚讜讞讛 讚诪谞讞讛 讛住诪讜讱 诇讜 讗讘诇 拽专讘谉 注爪讬诐 讗驻砖专 诇讗讞专 诇驻讬讻讱讗讬谞讜 讚讜讞讛 讗诇讗 讚谞注讬诇讛 讚讗讬 讗驻砖专 砖讬讚讞讛 砖诇 诪谞讞讛 诇讞讜讚 讻诪讜 拽专讘谉 诪讜住祝 讚讗"讻 讛讬讻讗 讚讞诇 拽专讘谉 注爪讬诐 讘讬讜诐 砖讬砖 讘讜 诪讜住祝 注"讻 爪专讬讱 诇注砖讜转 讚讬讞讜讬 讞讚砖 诪驻谞讬讛诐 诇讬讚讞讜转 注讻砖讬讜 砖诇 谞注讬诇讛 注诐 砖诇 诪谞讞讛 讘' 诪注诪讚讜转 诪驻谞讬 讘' 拽专讘谞讜转 讛诇诇讜 谞诪爪讗 讗转讛 注讜砖讛 讚讬讞讜讬 讞讚砖 讚讛讗 讗讬谉 谞注讬诇讛 谞讚讞讛 诇注讜诇诐 诇讗 诪驻谞讬 讝讛 讜诇讗 诪驻谞讬 讝讛 讜讚专讱 讞讻诪讬诐 诇讛砖讜讜转 诪讬讚讜转讬讛诐 讘讻诇 诪拽讜诐 诇驻讬讻讱 转讬拽谞讜 砖讛诪注诪讚 讛谞讚讞讛 诪驻谞讬 讝讛 讗讬谉 讝讛 讗讜转讜 诪注诪讚 注爪诪讜 讛谞讬讚讞转 诪驻谞讬 讞讘讬专讜 讛诇讻讱 讗驻讬诇讜 讘讬讜诐 砖讬砖 讘讜 砖谞讬讛诐 讻诇 讗讞讚 讜讗讞讚 讚讜讞讛 诪注诪讚 讛讬讜诐 讻讚讬谞讜 转诪讬讚 讜讗讬谉 讻讗谉 讚讬讞讜讬 讞讚砖 讜转拽谞讜 讚诪谞讞讛 谞讬讚讞讛 诪驻谞讬 拽专讘谉 诪讜住祝 讜讚谞注讬诇讛 诪驻谞讬 拽专讘谉 注爪讬诐 诪砖"讛 砖驻讬专 讟驻讬 讚讛讗 讘讬讜诐 砖讬砖 讘讜 诪讜住祝 讜讚讗讬 拽专讘谉 诪讜住祝 拽讚讬诐 诇拽专讘谉 注爪讬诐 讞讚讗 讚讝讛 讞讜讘讛 砖诇 转讜专讛 讜讝讛 砖诇 讚讘专讬 住讜驻专讬诐 讜注讜讚 讚诪讜住驻讬谉 拽专讬讘讬谉 诪讬讚 讗讞专 转诪讬讚 砖诇 砖讞专 讻讚诪讜讻讞 讘住讬讚讜专 诪注专讻讛 讚讗讘讬讬 讘驻专拽 讙' 讚讬讜诪讗 (讚祝 诇"讗) 讜注讜讚 讘诇讗讜 讛讻讬 拽专讘谉 诪讜住祝 转讚讬专 讜拽专讘谉 注爪讬诐 讗讬谞讜 转讚讬专 讚讗讬谞讜 讗诇讗 讟' 驻注诪讬诐 讘砖谞讛 讻讚转谞谉 讘诪转谞讬' 讜诪讻诇 诪拽讜诐 诇专"注 拽专讘谉 注爪讬诐 讗讬谉 讘诪谞讞讛 讚讻讬讜谉 讚诇讚讬讚讬讛 讘砖讘讬诇 拽专讘谉 诪讜住祝 诇讞讜讚 谞讬讚讞讛 诪注诪讚 讚诪谞讞讛 讜讚谞注讬诇讛 诪注转讛 讗驻讬诇讜 讘讬讜诐 砖讬砖 讘讜 拽专讘谉 诪讜住祝 讜拽专讘谉 注爪讬诐 讻讙讜谉 讘专"讞 讟讘转 讜谞讬住谉 讻讚转谞谉 讘诪转谞讬转讬谉 诇讗 谞讬转讜住祝 诇砖讜诐 诪注诪讚 讚讬讞讜讬 讞讚砖 讘砖讘讬诇 拽专讘谉 注爪讬诐 讚讛讗 讘诇讗讜 讛讻讬 讘砖讘讬诇 诪讜住祝 诇讞讜讚 谞讬讚讞讛 诪注诪讚 讚诪谞讞讛 讜讚谞注讬诇讛 诪注转讛 诇讬转 诇谉 讘讛 讗讬 拽专讘谉 注爪讬诐 讚讜讞讛 诪注诪讚 讚诪谞讞讛 讗讜 讚谞注讬诇讛 讚讛专讬 讘讝诪谉 讚拽专讘谉 注爪讬诐 诇讞讜讚 诇注讜诇诐 拽讘讜注 诇讜 讛诪注诪讚 讛谞讚讞讛 诪驻谞讬讜 讜讛讬讻讗 讚讗讬转专诪讬 拽专讘谉 诪讜住祝 讜拽专讘谉 注爪讬诐 讘讬讞讚 讚讛讬讬谞讜 讘砖谞讬 专讗砖讬 讞讚砖讬诐 讛谞讝讻专讬诐 讗讬谉 拽专讘谉 注爪讬诐 诪讜注讬诇 诇讚讬讞讜讬 砖讜诐 诪注诪讚 讚讛讗 讘诇讗讜 讛讻讬 讛诪注诪讚讜转 砖谞讬讛诐 谞讚讞讬诐 诪驻谞讬 拽专讘谉 诪讜住祝 诇讞讜讚 讛诇讻讱 讛讻讬 驻专讬讱 讟驻讬 诇讬讚讞讜转 讛诪注诪讚 讚诪谞讞讛 诪驻谞讬 拽专讘谉 诪讜住祝 讚诪谉 讛住转诐 讝诪谉 讛诪谞讞讛 住诪讜讱 诇讜 讬讜转专 诪砖诇 谞注讬诇讛 讚讛讗 拽讬讬诪讗 诇谉 讝专讬讝讬谉 诪拽讚讬诪讬谉 诇诪爪讜转 讜砖诇 谞注讬诇讛 讗讬谞讜 住诪讜讱 诇讜 讻诇 讻讱:. 砖讗驻讬诇讜 诇砖讻讛 诪诇讗讛 注爪讬诐 砖讬讛讗 讗诇讜 诪转谞讚讘讬谉 诪砖诇讛谉 拽砖讛 诇讬 讛讗 转谞谉 讘驻专拽 讚' 讚诪住讻转 砖拽诇讬诐 砖讜诪专讬 住驻讬讞讬诐 讘砖讘讬注讬转 谞讜讟诇讬谉 砖讻专谉 诪转专讜诪转 讛诇砖讻讛 专' 讬讜住讬 讗讜诪专 讗祝 讛专讜爪讛 诪转谞讚讘 砖讜诪专 讞谞诐 讗诪专讜 诇讜 讗祝 讗转讛 讗讜诪专 砖讗讬谉 讘讗讬谉 讗诇讗 诪砖诇 爪讬讘讜专 讜讗诪专讬谞谉 讘驻专拽 讬' 讚讘讘讗 诪爪讬注讗 (讚祝 拽讬"讞) 讚驻诇讬讙讬 讗讬 讞讬讬砖讬谞谉 砖诪讗 诇讗 诪住专 诇爪讬讘讜专 讬驻讛 讚专讘谞谉 讞讬讬砖讬 讜专' 讬讜住讬 诇讗 讞讬讬砖 讜讛讗 注爪讬 诪注专讻讛 讗讬谞谉 讘讗讬谉 讗诇讗 诪砖诇 爪讬讘讜专 讻讚讗讬转讗 讘驻专拽 讘' 讚诪谞讞讜转 (讚祝 讻"讙) 注诇 讛注爪讬诐 讗砖专 注诇 讛讗砖 讗砖专 注诇 讛诪讝讘讞 诪讛 诪讝讘讞 诪砖诇 爪讬讘讜专 讗祝 注爪讬诐 讜讗砖 诪砖诇 爪讬讘讜专 讜讗驻讬诇讜 拽专讘谉 讬讞讬讚 谞驻拽讗 诇讬讛 诪讛讗 砖讬讛讬讜 注爪讬诐 诪砖诇 爪讬讘讜专 讚讜诪讬讗 讚诪讝讘讞 讜讛讗讬 诪砖诇 爪讬讘讜专 诪讜讻讞 讛转诐 砖讛讜讗 诪转专讜诪转 讛诇砖讻讛 讚讜诪讬讗 讚诪诇讞 讚讗转讬 诪砖诇 爪讬讘讜专 讻讚讗诪专 讛转诐 住诇拽讗 讚注转讱 讗诪讬谞讗 讻讬 讝讻讬 诇讛讜 专讞诪谞讗 诪诇讞 诇诪诇讜讞 拽专讘谉 诇讬砖专讗诇 讚讗讬转 诇讛讜 诇砖讻讛 讗讘诇 诇讻讛谞讬诐 讜讻讜' 诪砖诪注 诪讬谞讛 讚注爪讬 讛诪注专讻讛 讗驻讬诇讜 诇拽专讘谉 讬讞讬讚 讘讗讛 诪砖诇 爪讬讘讜专 讜讗讬讱 讛转谞讚讘讜 讗诇讜 诪砖诇讛诐 讜讛谞讬讞讗 诇专"讬 讗驻砖专 诇讜诪专 讚诪讬讬转讬 讜诪住专讬 诇爪讬讘讜专 讻讚讗诪专 讙讘讬 砖讜诪专讬 住驻讬讞讬诐 讗讘诇 诇专讘谞谉 讚讞讬讬砖讬 诇砖诪讗 诇讗 讬诪住专谞讜 讬驻讛 拽砖讛 砖讜讘 专讗讬转讬 讘讬专讜砖诇诪讬 砖诪讜拽讬 诇讛讗 砖讬讛讬讜 讗诇讜 诪转谞讚讘讬谉 诪砖诇讛谉 讻专' 讬讜住讬 讚讗诪专 讗祝 讛专讜爪讛 诪转谞讚讘 砖讜诪专 讞谞诐 讜诇讘住讜祝 诪住讬拽 讚讘专讬 讛讻诇 讛讬讗 诪讛 讚驻诇讬讙讬 讘讙讜驻讜 砖诇 拽专讘谉 讗讘诇 讘诪讻砖讬专讬谉 讻讜诇讬 注诇诪讗 诪讜讚讜 砖讛讜讗 诪砖转谞讛 拽专讘谉 讬讞讬讚 诇拽专讘谉 爪讬讘讜专 讜诇讻讗讜专讛 诇诪讗讬 讚诪讜拽讬 讻专"讬 驻诇讬讙讬 讗讙诪专讗 讚讬诇谉 讚讗诪专讬 讗讚专讘讬 讬讜住讬 讚诪讬讬转讬 讜诪住专 诇爪讬讘讜专 讜诇讛讬专讜砖诇诪讬 讚讟注诪讗 讚专"讬 拽专讘谉 讬讞讬讚 诪砖转谞讛 诇砖诇 爪讬讘讜专 讗讬谞讜 爪专讬讱 诇诪住专讜 诇爪讬讘讜专 讜讛讻讬 谞诪讬 诪砖诪注 讘讛讗 讚拽讗诪专 诇讘住讜祝 讚诪讛 驻诇讬讙讬 讘讙讜驻讜 砖诇 拽专讘谉 讗诇诪讗 诇专' 讬讜住讬 讗讬谞讜 爪专讬讱 诇诪住专讜 诇爪讬讘讜专 诪讻诇 诪拽讜诐 讘诪讗讬 讚讗诪专 讛讬专讜砖诇诪讬 讘诪讻砖讬专讬 诇讻讜诇讬 注诇诪讗 拽专讘谉 讬讞讬讚 诪砖转谞讛 诇拽专讘谉 爪讬讘讜专 讬砖 诇讜诪专 讚讗祝 讙诪专讗 讚讬讚谉 住讘讬专讗 诇讬讛 讛讻讬 讗诇讗 砖拽砖讛 诇讬讛 讚讗诪专 讛转诐 讘讬专讜砖诇诪讬 转谞讬 讛讗砖讛 砖注砖转讛 讻转谞讜转 诇讘谞讛 讻砖讬专讛 讜讘诇讘讚 砖转诪住专谞讜 诇爪讬讘讜专 讗诪专 专"讗 讚专"讬 讛讬讗 讚讗诪专 讗祝 讛专讜爪讛 诪转谞讚讘 砖讜诪专 讞谞诐 专"讬 讘砖诐 专' 讛讬诇讗 讚讘专讬 讛讻诇 讛讬讗 诪讛 驻诇讬讙讬 讘讙讜驻讜 砖诇 拽专讘谉 讗讘诇 讘诪讻砖讬专讬 拽专讘谉 讚讘专讬 讛讻诇 拽专讘谉 讬讞讬讚 诪砖转谞讛 诇拽专讘谉 爪讬讘讜专 讜讛专讬 讘讙诪专讗 讚讬诇谉 驻专拽 讘' 讚讬讜诪讗 (讚祝 诇"讛) 讗诪专讬' 讗讞专 砖讻诇转讛 注讘讜讚转 爪讬讘讜专 讻讛谉 砖注砖转讛 诇讜 讗诪讜 讻转讜谞转 诇讜讘砖讛 讜注讜讘讚 讘讛 注讘讜讚转 讬讞讬讚 讜讘诇讘讚 砖讬诪住专谞讛 诇爪讬讘讜专 驻砖讬讟讗 诪讛讜 讚转讬诪讗 谞讬讞讜砖 砖诪讗 诇讗 讬诪住专谞讛 讬驻讛 讬驻讛 拽诪"诇 讜砖诪注 诪讬谞讛 讚诇讙诪专讗 讚讬讚谉 讗驻讬诇讜 诪讻砖讬专讬 拽专讘谉 讻诪讜 讻转谞讜转 讘注讬 诪住讬专讛 诇爪讬讘讜专 讜讗"讻 讛讜讗 讛讚讬谉 诇注爪讬诐 讜诇专讘谞谉 讚讞讬讬砖讬 诇砖诪讗 诇讗 诪住专 讬驻讛 讛讚专讗 拽讜砖讬讗 诇讚讜讻转讗 讛讬讗讱 讛转谞讚讘讜 讗诇讜 诪砖诇讛诐 讜讗注"讙 讚讛转诐 讙讘讬 讻转讜谞转 诪砖诪注 讚住讙讬 注"讬 讘诪住讬专讛 诇爪讬讘讜专 诇讻讜诇讬 注诇诪讗 讛讗 驻讬专砖讜 讛转讜住驻讜转 讛转诐 讚讛讗讬 讟注诪讗 讚讗谞谉 住讛讚讬 讚讻讛谉 讙讚讜诇 诪讜住专 讗讜转讜 讬驻讛 砖讛讜讗 讙讚讜诇 讘转讜专讛 讜讬讜讚注 砖讬砖 诇诪住讜专 讬驻讛讜注讜讚 讻讬讜谉 砖讻诇 讻讘讜讚 讻讛讜谞讛 砖诇讜 诪住专 诇讬讛 讬驻讛 讜讗讙讘 讞讘讬讘讜转 砖注讜讘讚 讘讛 讜讛讗讬 讟注诪讗 诇讗 砖讬讬讱 讛讻讗 讙讘讬 注爪讬诐. 注讜讚 讻转讘讜 讛转诐 讛转讜住驻讜转 讗驻讬诇讜 诇讘谉 讘讜讻专讬 讚讗诪专 讘驻专拽 讛拽讜诪抓 专讘讛 (讚祝 讻"讗) 讻诇 讻讛谉 砖砖讜拽诇 讗讬谞讜 讞讜讟讗 讜驻专讬讱 讻讬讜谉 讚诇讻转讞讬诇讛 诇讗 诪讞讬讬讘 诇讗讬转讜讬讬 讻讬 拽讗 诪讬讬转讬 诪注讬讬诇 讞讜诇讬谉 诇注讝专讛 讜诪砖谞讬 讚诪住专 诇讬讛 诇爪讬讘讜专 讗诐 讻谉 讗驻讬诇讜 讗诐 转诪爪讗 诇讜诪专 讚住讘讬专讗 诇讬讛 讻专讘谞谉 讚驻专拽 讛讘讬转 讜讛注诇讬讛 讘讛讛讬讗 讗驻讬诇讜 专讘谞谉 诪讜讚讜 讻讬讜谉 砖讻诇 讬砖专讗诇 诪讘讬讗讬谉 砖拽诇讬诐 讗讬谞讛讜 谞诪讬 谞讛讬 讚驻讟讬专讬 诪住专讬 诇爪讬讘讜专 讬驻讛 讬驻讛 讜注讜讚 讻讬讜谉 砖讻诇 专讬讜讞 讛拽专讘谞讜转 讛讘讗讬诐 诪谉 讛砖拽诇讬诐 砖诇讛诐 讛讜讗 讙诪专讬 讜诪住专讬 讬驻讛 讛讗讬 讟注诪讗 谞诪讬 诇讗 砖讬讬讱 讛讻讗 讙讘讬 注爪讬诐:


讜诪"诪 谞专讗讛 诇讬 讚讬砖 诇讛砖讜讜转 讙诪专讗 讚讬讚谉 注诐 讛讬专讜砖诇诪讬 讘住讘专讗 讝讜 讚诪讻砖讬专讬 拽专讘谉 诪砖讜诐 讚拽砖讬讗 诇讬 注诇 讛讬专讜砖诇诪讬 讘讬谉 诇诪讗讬 讚住诇拽讗 讚注转讱 讛讛讬讗 讚讻转谞讜转 专' 讬讜住讬 讛讬讗 讜讘讬谉 诇诪讗讬 讚诪住讬拽 讚讘诪讻砖讬专讬 拽专讘谉 讗驻讬诇讜 专讘谞谉 诪讜讚讜 讛讗 拽转谞讬 住讬驻讗 讚讛讛讬讗 讚讻转讜谞转 讚讬专讜砖诇诪讬 讙讜驻讬讛 讜讘诇讘讚 砖讬诪住专谞讛 诇爪讬讘讜专 讜讛砖转讗 诪住讬专讛 诇诪讛 诇讬 讜谞专讗讛 诇讬 讘注诇 讻专讞讱 讚讛讻讬 驻讬专讜砖讜 讚讜讚讗讬 讙诐 讛讬专讜砖诇诪讬 住讘讬专讗 诇讬讛 讻讙诪专讗 讚讬讚谉 讚专' 讬讜住讬 讜专讘谞谉 驻诇讬讙讬 讘讞砖砖讗 讚砖诪讗 诇讗 讬诪住讜专 讬驻讛 讜注讜诪专 讚讙讜驻讬讛 拽专讘谉 讗讬谞讜 诪砖转谞讛 诪砖诇 讬讞讬讚 诇砖诇 爪讬讘讜专 诪谉 讛转讜专讛 讜诪讻砖讬专讬 拽专讘谉 讻讙讜谉 讻转讜谞转 讜注爪讬诐 诪谉 讛转讜专讛 诪砖转谞讛 讜诪讚专讘谞谉 讛讜讗 讚讗讬谞讜 诪砖转谞讛 讜讘注讬 诪住讬专讛 诪讚专讘谞谉 讜讛砖转讗 讛讻讬 驻讬专讜砖讜 专"诇 诪讜拽讬 诇讛 讻专讘讬 讬讜住讬 讚讗诪专 讗祝 讛专讜爪讛 诪转谞讚讘 砖讜诪专 讞谞诐 讜讘注"讻 注诇 讬讚讬 诪住讬专讛 诇爪讬讘讜专 拽讗诪专 讚讛讗 注讜诪专 讙讜驻讬讛 拽专讘谉 讜讛讜讗 讛讚讬谉 讻转讜谞转 讘诪住讬专讛 诇爪讬讘讜专 住讙讬 讻讚转谞谉 讜讘诇讘讚 砖讬诪住专谞讛 诇爪讬讘讜专 讜讛讜讗 讛讚讬谉 诇注爪讬诐 讘注讬 诪住讬专讛 诇爪讬讘讜专 讻诪讜 讻转谞讜转 讗讘诇 讻专讘谞谉 诇讗 讗转讬讗 讚讻诪讜 讚讙讘讬 注讜诪专 讞讬讬砖讬 诇砖诪讗 诇讗 讬诪住专谞讛 讬驻讛 讛讻讬 谞诪讬 讞讬讬砖讬 讙讘讬 讻转讜谞转 讜注爪讬诐 讜专' 讛讬诇讗 诪砖谞讬 讚讘专讬 讛讻诇 讛讬讗 讚注诇 讻专讞讱 诇讗 驻诇讬讙讬 讗诇讗 讙讘讬 注讜诪专 讚讙讜驻讜 砖诇 拽专讘谉 讚讻讬讜谉 讚诪谉 讛转讜专讛 讘注讬 诪住讬专讛 讞讬讬砖讬 专讘谞谉 诇砖诪讗 诇讗 讬诪住专谞讛 讬驻讛 讗讘诇 讘诪讻砖讬专讬 讻讜诇讬 注诇诪讗 诪讜讚讜 砖讛讜讗 拽专讘谉 讬讞讬讚 诪砖转谞讛 诇拽专讘谉 爪讬讘讜专 驻讬专讜砖 诪谉 讛转讜专讛 诪砖转谞讛 讜讗祝 注诇 讙讘 讚诪讚专讘谞谉 讗讬谉 诪砖转谞讛 讗驻讬诇讜 讛讻讬 讘诪住讬专讛 住讙讬 讻讚拽转谞讬 讙讘讬 讻转讜谞转 讜讻讬讜谉 讚讗讬谞讜 爪专讬讱 诪住讬专讛 讗诇讗 诪讚专讘谞谉 讻讜诇讬 注诇诪讗 诪讜讚讜 讚诇讗 讞讬讬砖 诇砖诪讗 诇讗 讬诪住专谞讛 讬驻讛 讜诪讛砖转讗 讗讬谞讜 爪专讬讱 诇诪讛 砖讞诇拽讜 讛转讜住' 讘驻专拽 讙' 讚讬讜诪讗 讘讬谉 讛讗 讚住驻讬讞讬诐 讗诇讬讘讗 讚专讘谞谉 讜讘讬谉 讛讗讬 讚讻转谞讜转 讚讛转诐 讚讘诇讗讜 讛讻讬 谞讬讞讗 讚讛讗 诪谉 讛转讜专讛 讜讛讗 诪讚专讘谞谉 讜讻讚驻讬专砖 专砖"讬:





砖注专讬 转讜专转 讘讘诇

(讻讞 讗) 转谞讗 讛谉 讛谉 讘谞讬 住诇诪讗讬 讛谞转讜驻转讬.鈥斪懽炞捵欁溩� 转注谞讬转 驻"讛 讻转讜讘 讘讟"讜 讘讜 (讛讬讬谞讜 讘砖讘讟) 讘谞讬 讝转讬讗诇 (讛讜讗 讝转讜讗 砖讘诪砖谞转谞讜) 讘谉 讬讛讜讚讛 讜注诪讛诐 讜讻讜' 讘谞讬 讙讜谞讘讬 注诇讬 讜讘谞讬 拽讜爪注讬 拽爪讬注讜转 讜讘谞讬 住诇诪讬 讛谞讟讜驻转讬 讜讻讜' 讜诪讛 讛谉 讘谞讬 住诇诪讬 讛谞讟讜驻转讬 讗诇讗 驻注诐 讗讞转 讙讝专讛 诪诇讻讜转 讬讜谉 讜讻讜'. 讜诪讝讛 诪讜讻讞 讚讘谞讬 住诇诪讬 讗讬谞诐 讘谞讬 讙讜谞讘讬 注诇讬 讜拽讜爪注讬 拽爪讬注讜转, 讜诇驻讬讻讱 讻转讘 讘驻讬' 讛诪讬讜讞住 诇专砖"讬: "讻注讬谉 诪注砖讛 讝讛 注砖讜". 讗讘诇 讬讜转专 谞专讗讛 讻谞讜住讞 讻"讬 [诪讬谞讻谉 讘'] 讛诪讜讘讗 讘讚"住 [讜注"砖 讛注' 讻']: "转谞讗 讜讘谞讬 住诇诪讬 讛谞讟讜驻转讬".


讜诪爪讗谞讜 讻诪讛 谞讜住讞讗讜转 讘砖诐 讝讛, 讻讬 讘讬专讜砖诇诪讬 驻专拽 讝讛 讛谞讜住讞 "住诇诪讬 讛谞转讬爪转讬"*[讻讱 讛谞讜住讞 讘讻转讘 讬讚 诇讬讬讚谉, 讜讘讚驻讜住 讜讬谞讬爪讬讗 讛"讗 诪讟讜砖讟砖讛, 讜谞拽专讗转: 讚谞转讬爪转讬. 讜讘注"讬: 讛谞转讜爪转讬, 讜讻讱 讛讬讛 讙诐 讘讻"讬 诪讬谞讻谉 讘', 讻讛砖注专转 讘注诇 讚"住, 讜转讜拽谉. 讜注讬' 讚"住.], 讜讘转讜住驻转讗 驻"讙 讛"讞 "砖诇诪讗讬 讛谞讟讜驻转讬"*[讻讱 讘讚驻讜住讬 讛转讜住驻转讗 讜讘讻"讬 讜讬谞讗, 讗讘诇 讘讻"讬 讗专驻讜专讟: 讛谞转讜爪转讬.]. 讜谞讜住讞 讝讛 讛讗讞专讜谉 谞专讗讛 注讬拽专, 讻讬 讘讬谉 讛注讜诇讬诐 诪砖讘讬 讛讙讜诇讛 谞诪谞讜 讘注讝' (讘 讻讘): 讗谞砖讬 谞讟驻讛 讞诪砖讬诐 讜砖砖讛. 讜注讜讚 讻转讜讘 讘谞讞诪' (讝 讻讜): 讗谞砖讬 讘讬转 诇讞诐 讜谞讟驻讛 诪讗讛 砖诪讜谞讬诐 讜砖诪讜谞讛. 讜注讜讚 讻转讜讘 讘讚讛"讗 (讘 谞讚): 讘谞讬 砖诇诪讗 讘讬转 诇讞诐 讜谞讟讜驻转讬. 谞专讗讛 诪讝讛 讚砖诇诪讗 讛讬讛 专讗砖 诪砖驻讞讛 讙讚讜诇讛, 砖诪拽爪转诐 讬砖讘讜 讘讘讬转 诇讞诐 讜诪拽爪转诐 讘谞讟讜驻讛. 讜谞讟讜驻讛 住诪讜讻讛 诇讬专讜砖诇诐 讻讚讻转讬讘 "讜讬讗住驻讜 讘谞讬 讛诪砖讜专专讬诐 讜诪谉 讛讻讻专 住讘讬讘讜转 讬专讜砖诇诐 讜诪谉 讞爪专讬 谞讟讜驻转讬 讜讙讜' 讻讬 讞爪专讬诐 讘谞讜 诇讛诐 讛诪砖讜专专讬诐 住讘讬讘讜转 讬专讜砖诇诐" (谞讞诪' 讬讘 讻讞-讻讟).


(砖诐) 讛谉 讛谉 讘谞讬 讬讜讗讘 讘谉 爪专讜讬讛.鈥斪犠ㄗ愖� 讘讟注诪讜 砖诇 专' 讬讜住讬 砖讛讜讗 诪谉 讛讻转讜讘 "讘谞讬 驻讞转 诪讜讗讘 诇讘谞讬 讬砖讜注 讬讜讗讘" (注讝' 讘 讜, 讜注谞讬谉 讝讛 讻驻讜诇 讘谞讛诪' 讝 讬讗).

